Comeback 3.0 – Tropela.eus bloga\nBidaltzailea:Sukia\t 2013-01-15 2013-01-15 Utzi iruzkina Comeback 3.0 bidalketan\nGertaerak azkartzen ari dira Lance Armstrongen inguruan. Hamar egun pasa dira balizko aitorpen baten inguruko lehen hotsak entzun zirenetik eta lerro hauek idazterakoan, aitorpen hori jada grabatua izan denaren aukera, hipotesi huts bat baino gehiago da.\nEta bien bitartean, erregistroz aldatu dugu. Atzo Eneko Garate-ri irakurtzen nion bazela, ia ez dugu zalantzan jartzen dopatu zen ala ez, aitortuko duen ala ez baizik. Eta azken hau ere, geroz eta gutxiago.\nBeraz, suposatuz hala izan dela, zerk eraman ote du Lance Armstrong hainbeste urtetan irmoki ukatu duen hori aitortzera? Zertarako?\nNire ustez, erantzunaren zati bat bere izakeran aurkituko dugu. Bere “ego” bortitz eta menperaezin horretan (USADAren txostenean hain presente dagoen “ego” horretan). Lancek ezin du, nire ustez, bizitza publikotik aldenduta bizi; gezur bati eutsita, bere burua gorde, isolatu, bere “popularitatea” egunez egun nola jausten den ikusten duen bitartean. Lancek, ezin du gainbehera hori irentsi. Bere bizitzaren bigarren zatirako zituen asmoei (fundazioa, karrera politikoa) ezin die betirako uko egin. Ez behintzat saiatu eta borrokatu gabe.\nLancek bizitzari aukera berri bat eskatuko diolakoan nago. Bere burua “american citizen” bezala birgaitzen saiatuko delakoan, lehenik, ondoren, berriro ere erronka berriei ekiteko. Eta birgaitze hori lortzeko, aitorpena da pasa beharreko langa mingarria (eta arriskutsua), derrigor. Aitorpenarekin zail, baino aitorpenik gabe ez dago aukera berririk. Aitorpenik gabe, ezin sartu den blokeo egoeratik irten.\nItzuleretan norbaitek sinisten badu, hori texastarra da. Eta horretarako arriskuak hartzeko prest dagoela erakutsia du aurretik. Hortik post honen izenburua, Iosu Garateri mailegatuta hartu diodana: “Comeback 3.0”.\nBistan da “comeback” hau, aurrekoak baino oraindik konplikatuagoa dela. Baino, nire ustez, Lance eta bere “ego”ak, edozein bide eta arrisku nahiago, ostrazismoa baino.\nBidaltzailea:Sukia 2013-01-15 2013-01-15 Hemen argitaratua:Dopin auziak, Gizonezkoak, IritziaEtiketak: aitortza, Armstrong, dopina, eskandalu\nHamar urte ez dira alferrik igaro


2013 : Ipar Euskal Herriko lurralde Koordinazioaren urraspideak\n2013ko otsailaren 18an, Euskal Herriko hautetsien Kontseiluak, 2012ko urriaren 11an Lebranchu Ministroarekin bildu ziren hautetsiek, Euskal Herriko garapen Kontseiluak, Baionako Merkataritza Ganberak, Auzapezen Biltzarrak eta Batera plataformak, publikoki « koordinazio » bat sortzen zutela jakinarazten zuten, Ipar Euskal Herriko lurralde Kolektibitatearen egitasmoa elgarren artean eramateko eta « Ipar Euskal Herriko ahotsa entzuna izan dadin ».\nSegi ezazu Koordinazioaren ekintza bere blog-ean !!!!\n2011 - 2012 : Ipar Euskal Herriaren gobernantziaren bilakaerari buruzko lanak\nEuskal Herriko hautetsien Kontseiluko biltzar nagusiak ia aho batez (41etik 38) egiten du « departamendu mailako, estatutu bereziko lurralde kolektibitate » baten alde.\nOnetsi zen deliberoa ikusi\nPaueko Unibertsitateko 2.txostena ikusi\n2012ko urriaren 22an\nEuskal Herriko hautetsien Kontseiluaren biltzar nagusia bildu zen pundu baten egiteko :\n2012ko urriaren 11an Marylise LEBRANCHU Anderearekin egin elgarrizketa , Estatuaren erreformaren, Deszentralizazioaren eta Funtzio publikoaren Ministroa,\nBalizko lurralde kolektibitate bati buruzko hausnarketen segitzea:\negituratzea eta antolatzea Jean-Pierre Massias-en parte hartzearekin\nfinantzaketa Jean Gourdou-ren parte hartzearekin\nSaioaren ondorioak biltzen dituen prentsa agiria jaitsi.\nLebranchu-ren kabinetearen prentsa agiria jaitsi\n2012ko urriaren 11an\nOrdezkaritza bat bildu zen Marylise Lebranchu anderearekin, Estatuaren erreformaren, Deszentralizazioaren eta Funtzio Publikoaren Ministroarekin, Ipar Euskal Herriaren antolaketaz eta gobernantziaz hitz egiteko :\nParlamentarien aldetik :\nSylviane Alaux : diputatua\nColette Capdevielle : diputatua\nFrédérique Espagnac : senataria\nJean-Jacques Lasserre : senataria eta Euskal Herriko hautetsien Kontseiluburua\nHerri elkargoetatik :\nMax Brisson (Euskal Kostalde Aturri Hirigunea)\nJean Michel Galant (Garazi-Baigorri herri elkargoa)\nEuskal Herriko Garapen Kontseilutik :\nJean Baptiste Etcheto (kontseiluburua)\nEgituraren zerbitzuen aldetik :\nBattitta Boloquy (EHGK/EHHKko zuzendaria)\nHautetsien Kontseiluko Biltzar Nagusiak onartu zuen testua eta ondotik ministroari aurkeztu ziotena ikusi\nBilkuraren laburpena egiten duen nota ikusi\n2012ko irailaren 6an\nUrrats historikoa : Hautetsien Kontseiluko Biltzar Nagusiaren ekarpena, Senatuak antolatu lurraldeko demokrazia partehartzailearen goi biltzarrean.\n2012ko uztailaren 19an\nHautetsien Kontseiluaren Biltzar Nagusiak estatutu bereziko koletibitateak izan zitzakeen eskumenak ikertzeko eta antolaketa eta finantzamendu modu berriak ikertzeko osatu zen lantaldearen ondorioak aztertu zituen\n2012ko maiatzaren 11an\nHautetsien Kontseiluaren Biltzar Nagusiak ikerketak eta eztabaida burura eramateko bide orri bat onartu zuen, 2012ko larrazkenera arteko lan egitarau batekin.\n2012ko apirilaren 12an\nApirilaren 5ean zuzendaritza batzordeak onetsi zuen Garapen Kontseiluaren iritzia eta prentsari aurkeztua.\n2012ko apirilaren 5ean\nGarapen Kontseiluko Zuzendaritza Batzordeak « Ipar Euskal Herriaren antolaketa eta gobernantziaren bilakaera »ri buruzko Iritzia onartu zuen.\n2012ko martxoaren 27an\nLurraldeko eragile eta komunikabideei newsletter bat igorri zitzaien sintesia txostenak sarean zirela jakitera emateko.\n2012ko martxoaren 23an\nEuskal Herriko hautetsien Kontseiluko Administrazio Kontseiluak bide orri bat zehatu zuen eztabaida eta hausnarketa segitzeko.\n2012ko martxoaren 8an\nEHGK/EHHKk osoko bilkura antolatu zuen « Ipar Euskal Herriaren gobernantziaren bilakaera »ri buruzko diagnostikoaz jabetzeko. Paueko Unibertsitateko zuzenbideko adituen ondorioen eta lantaldeen sintesiaren aurkezpena.\n2012ko urtarrilaren 28an\nEHGK/EHHKk osoko bilkura antolatu zuen, jardun ekintza publikoaren misioei buruzko lantaldeen bilana egiteko eta zuzenbideak eskaintzen dituen egituraketa moduez Pau Droit Public bulegoak egin duen diagnostikoaren berri ukateko.\nEHGK/EHHKko osoko bilkurak metodologia bat eta egutegi bat onesten ditu, Ipar Euskal Herriaren gobernantziari buruzko lanak bideratzeko. Helburua zen, hortik 2012ko otsaila artean, ondoko urteetan Ipar Euskal Herrian jar zitezkeen gobernantzia koadro desberdinak identifikatzea : gobernantzia berri horren misioak baita horren antolaketa moduak ere. Eskari bat egin zitzaion Pau Droit Public bulegoari (Jean Gourdou zuzendari duena) eta Jean Pierre Massias jaunari (Europako ikerketa zentroa).\n2011ko maiatzaren 25ean\nEuskal Herriko garapen Kontseiluko zuzendaritza batzordeak testu bat onartzen du, hautetsien Kontseiluari proposatuz Ipar Euskal Herriaren gobernantziari buruzko lanak bideratzeko :"Ipar Euskal Herriko egituraren bilakaera baten alde".\n2010eko azaroaren 15ean\nHautetsien Kontseiluko administrazio Kontseiluak delibero bat hartu zuen Ipar Euskal Herriko egituraren bilakaera ikertzeko hausnarketa lan bat egitera engaiatuz. Norabide hau 2011ko otsailaren 9ko administrazio Kontseiluak berretsi zuen.\n2011 : Herrien arteko lankidetza eskema\n2011ko urriaren 7an\nJean-Jacques Lasserre, Euskal Herriko hautetsien Kontseiluburuak emendakin bat aurkeztu zuen departamenduko herrien arteko lankidetza Komisioan.\nPasarte bat : « Herri elkargoen rola argitua eta azkartua agertzen den honetan, herrien arteko lankidetza eskemaren baitan, egokia eta gogokoa deritzogu Ipar Euskal Herrian elkargoen arteko hitzartzea antolatzen duen egitura (hautetsien Kontseilua) identifikatua eta bere rola eskema horren barnean azkartua izan dadin. 2011Ko irailaren 19 iritzian, Euskal Herriko garapen Kontseiluak dio Ipar Euskal Herriko egitura argiki identifikatua izatea nahi duela eta bere ekintza perimetroa berretsia eta sendotua ».\nGarapen Kontseiluko Zuzendaritza Batzordeak « herrien arteko lankidetzarako eskema egitasmoari buruzko iritzia » eman zuen. Iritzi hortan, herri elkargoen azkartzea Ipar Euskal Herriko gobernantziaren azkartze batekin egin behar dela dio.\nPirinio Atlantikoetako Prefetak Euskal Herriko garapen Kontseiluari eskatzen dio herrien arteko lankidetzarako departamenduko eskemari buruzko oharrak egitea.\n2010 : Parlamentuko eztabaida eta legearen bozketa\n2010ko abenduaren 16an\nLurralde kolektibitateen erreformaren legea onetsia izan da abenduaren 16an. Lege horrek lau atal ditu : lurralde kontseilariaren sortzea, eskumenen erreforma, finantzamenduen desgurutzatzea eta lekuko finantzen sinplifikazea, herri elkargoen aldaketa eta bateratzearen garrantzia.\n2010eko uztailaren 6an\nA Jarraud-Vergnole-en mintzaldia Senatuan, Ipar Euskal Herriko egituraren bilakaerari buruz.\n2010eko maiatzaren 27tik ekainaren 1era\nJ Lassalle, D Poulou eta J Grenet-en mintzaldiak Asanblada Nazionalean Ipar Euskal Herriaren egituraren bilakaerari buruz.\nAsanblada Nazionalean izanen den eztabaidarentzat diputatuek beren emendakinak aurkeztu dituzte, baina legeen komisioak ez zituen atxiki uztailean.\n2010eko maiatzaren 6an\nJB Etcheto, JJ Lasserre, D Poulou, B Boloquy, Asanblada Nazionaleko lege proiekturen ordezkaria zen D Perben-ekin bildu ziren. Emendakinak aurkeztu zituzten baina ez ziren onartuak izan.\n2010eko martxo eta apirila artean\nBilkurak eta urraspideak parlamentariengana (J Grenet, D Poulou, D Borotra, A Jarraud-Vergnoles, J Lassalle)\nLegea baino lehen EHGK - EHHKk egin ekimenak\nEuskal Herriko garapen Kontseiluak eta hautetsien Kontseiluak lege proiektua ikertzeko lantalde bat osatu zuten baita metropoli poloaren gaineko emendakinak egiteko ere (biztanle kuoten apaltzea, poloan departamendua eta eskualdea HLEP-ekin batera hartzeko aukera, metropoli poloan garapen kontseilu bat sortzea).\n2009ko ekainaren 18 eta 27an\nEuskal Herriko hautetsien Kontseiluko eta garapen Kontseiluko biltzar nagusiek kolektibitateen erreformaren gaia hurbiletik segitzeko nahia adierazten zuten.\n2009ko ekainaren 10ean\nEuskal Herriko hautetsien Kontseiluburua eta garapen Kontseiluburua Alliot-Marie anderearekin (barne ministroa) bildu ziren. « Etorkizuneko Ipar Euskal Herria irudikatu » nota eman zioten.\n2009ko otsailaren 17an\nEuskal Herriko hautetsien Kontseiluko eta garapen Kontseiluko ordezkaritza (JJ Lasserre, J Grenet, F Maitia, JB Etcheto, C Philips, B Boloquy) E Balladur-ekin, Frantses Errepublikako Presidenteak ezarri zuen lurralde kolektibitateen erreformarako Komitearen Presidentea, bildu zen. 2008ko hondarrean bukatu zen « Etorkizuneko Ipar Euskal Herria irudikatu » nota eman zioten.


Gela: Glasgow ❋❋ UR-alde Pentsioa\nUr-alden ahal dugun guztietan bidaiatzea gustatzen zaigu. Eta ezin badugu, gure logeletatik itzulinguru bat egiten dugu gogoa munduko hainbat hiritara eramateko.\nHori da Glasgow logelaren kasua. Gainera, Portu kaleko bistez gozatzeko balkoi bat du. Eskoziar laukiek Eskozia klasiko horretako parte sentiaraziko zaituzte, pertsonalitate handiko herrialde baten izatearen parte.\nGela bikoitz eta zabala, argi eta kolore beroekin zure deskonexioa iraganarekin, orainarekin eta nork daki, etorkizunarekin birkonektatzearen sinonimo izan dadin. Dutxako manpara eskoziar gona eta pipa batekin jantzi dugu, guztia serigrafiatua Glasgowren esentzia transmititzea lortzeko Ur-alde gure pentsioan. Nahiz eta askok Ur-alde Hotela deitzen diguten.\nUr-alden ziur gaude mundu osoan kontatu nahiko duzun esperientzia biziko duzula Glasgow gure logelaz gozatzen ari zarenean, eta gu utzi ostean egonaldiaz gogoratzen zarenean… berriz gurekin izateko zain eta desioz gaudela.


“Talde honek bihotza handia du, kasta ateratzen du eta helburu potoloak lortzen ditu” - Irurtzun - Guaixe.eus\n“Talde honek bihotza handia du, kasta ateratzen du eta helburu potoloak lortzen ditu”\nMaider Betelu Ganboa 2020-02-21 12:23\nOsasuna Magna Xota Lehen Mailako talde umilenetakoa izango da baina, zailtasunak zailtasun, 10 urte daramatza Espainiako Koparako eta play-offetara sailkatzen. Taldeko kapitaina da Roberto Martil irurtzundarra eta klubaren oraina aztertu dugu berarekin\nXota areto futbol taldea Irurtzungo lagun koadrila batek sortu zuen 1978 urtean. Altsasuko festetan Gipuzkoako neska koadrila batek hala deitu zien irurtzundarrei eta horregatik jarri zioten “Xota” izena. Ordutik taldeak gora egin zuen etengabe, eta 1997-1998 denboraldian kategoria gorenera iritsi zen, Ohorezko Mailara. Ibilbide bikaina du talde irurtzundarrak. Roberto Martil Fernandez irurtzundarra da taldeko kapitaina.\nZenbat urterekin hasi zinen Xotan?\n6 urterekin. Irurtzunen Xotarekin lotura estua dago. Gogoratzen dut txikitatik jarraitzen genituela Xotaren partidak. Pentsa, egun adin guztietako 200 neska-mutiko baino gehiago trebatzen dira bertan, herriko kirol talderik garrantzitsuena da. Areto futbolaz gain, karatean ibiltzen nintzen, nire aitak, Luis Martilek gidatzen baitzuen Irurtzungo Shotokan karate taldea. 18 urtera arte bi kiroletan ibili nintzen. Nafarroako karate txapelduna izan nintzen eta Espainiako Karate Txapelketetan ere aritu nintzen, baina 18 urterekin kirol bat hautatu behar izan nuen eta areto futbola aukeratu nuen, aitari disgustua emanez (kar, kar…).\nKaratea ongi etorri zaizu areto futbolerako?\nBi kirolek ez dute zerikusirik, baina karateak balore asko ditu, txikitatik iltzatuta geratu zaizkidanak, errespetuarena bereziki. Kumitean arerioarekin borrokatzen zinen baina gero izugarrizko errespetua zegoen karateken artean. Balore horiek guztiek karateak eman dizkit eta areto futbolean praktikan jartzen saiatzen naiz.\nOhorezko mailan Xotarekin debutatu zenuen?\n2. mailako Xota B mailan nengoela, 2005-2006 denboraldian 8 partida lehen taldearekin jokatu nituen eta gainontzekoak 2. mailan. Talde nagusirako saltoa handia zenez, Imanol Arregik aipatu zidan aukera ederra litzatekeela niretzat kanpora ateratzea. Javier Noveleta irurtzundarrarekin batera 2. mailako Salou taldera joan ginen eta 2006-2007 denboraldia egin genuen bertan, gustura. Etxetik ateratzea ongi etorri zitzaidan. Gero, itzuli eta Lizarran hasi nintzen, 2007-2008 denboraldian. Baina 2008ko ilbeltzean Imanolek Xotako talde nagusian aritzeko deitu ninduen. Eta ordutik nago Xotarekin, lehen mailan. Urteak pasatzen dira, konturatu gabe…\nImanolen konfiantzazko gizona zara, atzelari-hegala, eta kapitaina.\nBai, urte asko eman nituen bigarren kapitain. Javi Eseverri zen orduan gure kapitaina, jokalari bikaina eta taldeko erreferentea, eta hura erretiratu zenean nik hartu nuen erreleboa.\nZein da kapitain baten lana?\nJokalari guztien izenean hitz egiten du kapitainak, bai pistan eta baita kanpoan ere. Rafa Usin eta Araça dira bigarren eta hirugarren kapitainak. Finean beteranoenak izaten gara kapitainak, eta jokalari berriak gidatzen eta babesten saiatzen gara. Orain Ion Cerviño irurtzundarra behetik igo da, eta aholkuak ematen eta bera laguntzen saiatzen zara, bera ongi sentitu dadin.\nLehen mailako talde askorekin alderatuta, Xota herri txiki bateko klub xumea da. Hala ere, beti dago goian, play-offetarako eta Espainiako Koparako sailkatzen. Horrek meritu handia du, ezta?\nSekulako meritua du, guk ere ez diogu duen garrantzia aitortzen. Klub umila da gurea. Inter Movistar, Barça eta El Pozo Murcia dira ligako ahaltsuenak, izugarri gainetik daudenak, eta gero badaude beste lauzpabost talde gure gainetik daudenak: Valdepeñas, Cartagena, Levante, Jaen… eta urtez urte azken hauen gainetik egotea lortzen dugu. Beti errepikatzen dut: harrigarria da 2.000 biztanleko herri batetik lehen mailan eta talde berean lau irurtzundar egotea: Asier, Saldise, Ion Cerviño eta ni. Ez dut halakorik ezagutzen. Kluba Irurtzungoa da, staffa edo talde teknikoa baita ere, Imanol Arregi entrenatzailea esaterako, eta zuzendaritza gehiena Irurtzungoa. Oso polita da duela horrenbeste urte sortu zen taldeak irautea, eta maila gorenean. Bere garaian partidak Irurtzundik Iruñera eramateak min pixka bat eragin zuen, baina erabakia hartu beharra zegoen, pabilioi handiagoa behar baitzen. Eta nahiz eta partidak Iruñean jokatu, taldea Irurtzungoa da, eta zale irurtzundar ugari joaten da Anaitasunara gu animatzera. Eta garrantzitsuena da oraindik ere Xotako harrobitik lehen mailara iristen diren jokalari irurtzundarrak sortzen direla.\nIrurtzundarren babesa sentitzen duzu?\nBai, izugarria. Anaitasunan pistara berotzera ateratzen garenean irurtzundarrak ikusten ditugu berehala, taldea animatzen. Eta kalean jendeak animatzen zaitu. Hori oso polita da. Herritarrak herriko taldearengatik kezkatzea ona da. Lehen mailan jokatzen dugu, baina Irurtzunen bizitza normala egiten dugu, herrikoa, beste edonork bezala. Pikun geratzen gara zerbait hartzera, Iratxo elkartean afaltzera… herriko bizimodu lasaia daramagu. Taldeko kanpoko jokalariak Iruñean bizi dira eta han egiten dute bizitza, baina batzuetan nik Iratxora afaltzera gonbidatzen ditut. Araça udan egun batean igerilekuetara etorri zen egun pasa eta herriko haur guztiekin igerilekuetako futbol zelaian jolasten aritu ginen… polita da beraiek Irurtzunen ikustea. Herritarrak gu ikustera ohituta daude, baina herritik kanpo bizi diren jokalariak datozenean aztoratu eta poz-pozik jartzen dira neska-mutilak, eta polita da.\n2023ko ekainera arte luzatu dizute kontratua. Kontentu egongo zara, ez?\nOso kontentu. 33 urte beteko ditut datorren astelehenean, eta 36 urterekin bukatuko nuke kontratua. Adin horrekin, sasoiez ongi jarraitu dezakezu edo maila jaisten hasi, ez dakizu ongi gorputzak nola egingo duen aurrera. Klubak egin zidan proposamena eta oso eskertuta nago, eman didaten konfiantzagatik. Ea konfiantza hori bueltatzea dudan.\nTatono Arregi presidenteak aurreko astean esan zuenez, hurrengo denboraldian Xotak atzera ere bere burua “berrasmatu” beharko du, eta zuk ere prozesu horretan zurea eman beharko duzu.\nTaldeak izango dituen bajekin zer gertatzen den ikusi beharko da, baina azkenean betikoa da, lanak ongi egiten ditugu eta talde handiak gure jokalarien bila datoz eta eramaten dituzte. Tatonok esan zuena, atzera ere taldea berrasmatzea dagokigu. Egoera konplikatua da, krisiak kirolean eragiten jarraitzen du, eta prentsaurrekoan azaldu nuen bezala, nik ez dut inolako arazorik hurrengo denboraldian izango dugun taldearekin. Dugun taldea izanda, helburua gogor borrokatzeko kontzientzia piztuta izatea izango da, ahal dugun guztia ematea.\nGarai hobeagoak edo okerragoak izanda, zailtasunen gainetik beti aurrera egitea izan da taldearen ezaugarrietako bat.\nZuzendaritzak une oso gogorrak izan ditu babesleak bilatzen, guztioi soldatak ordaindu ahal izateko. Junta jokalariak arazo hauetatik kanpo mantentzen saiatzen da, gu jokoan kontzentratzeko, baina euren lana txalotzekoa da eta guk kantxan dugun guztia ematen dugu. 10 urte jarraian daramatzagu Espainiako Koparako eta play-offetarako sailkatzen. Normaltzat jotzen da, baina honek sekulako meritua du, eguneroko lan itzela dago atzean, eta ea horrela jarraitu dezakegun. Akaso iritsiko da uneren bat ezinezkoa izango dena, baina guztia eman eta egindako lanarekin kontentu egotea da gakoa, eta gertatu beharrekoa gertatu dadila.\nGaizki ohituta gaude, urtero maila bikainean aritzen zaretelako…\n(Kar, kar…). Normaltzat ematen da. Espainiako Koparako bospasei jardunaldiren faltan sailkatu ohi gara, eta hori ez da batere normala. 15 jokalari dituzten plantillen kontra ari gara borrokan, eta guk 12 jokalariko taldea dugu, aurten 11 gara eta filialetik igotzen den mutila…\nZer esaten dizuete beste taldeko jokalariek?\nOso plantilla motza dugula. Nik beti esaten diet ahal dugun plantilla dugula. Errealistak izan behar dugu, eta iristen zarenera iritsi. Ezin diozu jokalari bati duzuna baino gehiago eskaini. Dena den, talde honek bihotza handia du, arraza ateratzen du eta helburu potoloak lortzen ditu. Eta gainontzeko taldeek balio hori eman eta aitortzen digute; jokalari gutxi gara eta lesioak daudenean hiru aldaketarekin jokatu behar dugu, aurreko egunean Inter Movistar liderrarekin egin genuen bezala, Ion Cerviño eta Iñigo Fernandez jubenilekin. Bestalde, polita da eurek partida garrantzitsu horretan jokatzeko aukera izatea, egoera beste begi batzuekin ikusita.\nMovistarren kontra galdu egin zenuten baina bikain aritu zineten.\nBai, Imanolek esan zigunarekin geratzen gara. Esan zigun gure lanarekin oso kontentu zegoela, sekulako partida jokatu genuela eta gol aukera asko izan genituela. Baina talde ahaltsu hauekin gol aukera horiek gauzatu behar dituzu, eurek 2 aukerekin gol bat egiten baitizute. Guk aukera asko izan genituen baina ez genituen gauzatu. Pena izan zen, etxean indartsuak garelako. Baina akatsak zuzendu eta aurrera.\nAste gogorra duzue. Asteazkenean Levanteren kontra jokatu zenuten eta larunbatean Valdepeñasekin ariko zarete, biak etxetik kanpo eta biak sendotu diren taldeak.\nAsko indartu diren taldeak dira biak. Levantetik zuzenean joan ginen Valdepeñasera. Puntuak lortuz gero, aurki jokatuko den Espainiako Koparako animoak hartzeko bikaina litzateke.\nEspainiako Kopa martxoaren 5etik 8ra jokatuko da eta final laurdenetan talde potoloaren kontra aritzea tokatu zaizue: Barça.\nNiretzat Espainiako Kopa areto futboleko torneo politena da. Lehen itzuliko lehen zortzi talde sailkatuek jokatzen dute, aurten Malagan. Talde guztiak hotel berberean egoten gara eta sekulako giroa egoten da. Barça egokitu zaigu, talde indartsuenetakoa, baina ilusio handia dugu, ez litzateke irabazten diegun lehen aldia izango…\nTalde potoloen kontra aritzea gogoko duzue, pizten zarete…\nArgi dago, ez? (kar, kar…). Joan den urtean Peñiscolaren kontra aritu ginen, gurea bezalako taldea, eta partida hori ateratzea asko kosta zitzaigun, penaltietan egin genuen aurrera. Barça tokatzen bazaizu badakizu guztia eman behar duzula eta beldurrik gabe ateratzen zara, jakinda gauzak ongi eginez gero irabazi ahal dugula, beti modu positiboan.\nImanol Arregi entrenatzailea Xotaren erreferenteetako bat da.\nArgi dago Imanol, bere anaia Tatono presidentearekin batera, Xotaren zutabeetako bat dela. Sekulako eskaintzak izan ditu baina ez da Xotatik joaten, talde honekin duen loturak eta kolore hauekiko maitasunak bulkatuta. Ni bere produktu bat naiz. Haur bat nintzenean hartu eta trebatu ninduen, eta ni gaur naizena berari esker da. Oso gertukoa da, berarekin edozertaz hitz egin daiteke, gurekin afaltzera dator… oso pertsona ona da eta ahal duenean laguntzen zaitu, kirol kontuetan eta maila pertsonalean, eta aldi berean, laguntzen uzten da. Pertsona bezala, 10 bat.\nAbenduan Aspil Vidal Ribera de Navarra taldearen kontra Tuteran jokatu zenuten partidan zale batek Araçaren kontra egindako oihu arrazista bat entzun zenuen eta ikuslearengana joan zinen, taldekidea defendatzera. Arbitroak txartel horia atera zizun. Irudi horiek sare sozialetan buelta eman zuten.\nIzan nuen erantzunarekin pozik nago eta berdin pentsatzen jarraitzen dut. Halako irain arrazistak ezin dira onartu inoiz eta inon, ez kirolean ez bizitzan. Guztiz salagarria da eta espero dut inoiz halakorik ikusi behar ez izatea. Itsusia da. Araçak gola sartu zuen, ospatzen ari zen, zendu berria zen aitari eskaintzen, gora begira, eta pertsona bat horrela jartzea… Paperak halako moduan galtzen dituzten pertsonek, edukaziorik gabekoak, ez lukete inolako kirol partidetara joan beharko. Nik ezin nuen hura onartu. Horren gainetik egon behar nuela esaten zidaten beste taldekoek, lasaitzeko, baina nik ezetz nioen, berdin zitzaidala kantxatik kanporatzea, baina ni ez nengoela halako portaeren gainetik. Kirolariak izateagatik ezin ditugu ahalako irainak onartu, ez arrazistak direnak ez gure senitartekoen kontra entzun behar ditugunak ere. Sarrera bat erosi izanagatik ikusleek ez dute iraintzeko eskubiderik. Gauza horiek ez ditut onartzen.\nBabes handia izan zenuen Twitterren eta sare sozialetan.\nHurrengo egunean sare sozialetan sartu eta notifikazio pilo bat nituela ikusi nuen. Harritu nintzen. Eskertuta nago. Eta klubetik ere hasieratik babestu ninduten. Araçarekin lagun handiak gara, bidaietan logela partekatzen dugu eta asko hitz egiten dugu.\nNolakoa da zure egun normal bat?\nAstelehen, astearte eta asteazkenetan arratsaldez entrenatzen dugu, 16:00etatik 18:30era, gutxi gorabehera, eta ostegun eta ostiraletan goizez. Asteburuko bidaiak eta partidak gehitu behar dira, eta astez, tokatzen direnean. Lehen NUP-eko pabilioian jokatzen genuen, goizez okupatua zegoen eta horregatik arratsaldetan entrenatzera ohitu ginen. Familiarekin egoteko tartea badaukat. 4 hilabeteko alaba daukagu eta bikotea oraindik bajan dago, baina aurki hasiko da lanean eta nola edo ahala, moldatuko gara.\nBidaiak luze egiten dira?\nAutobusez egiten ditugu beti, La Burundesarekin. Niri ez zaizkit luze egiten, gustura egoten naiz. Kartetan jokatzen orduak eman ditzaket, eta bestela taldekideekin hitz egin, pelikularen bat ikusi, musika entzun…\nOsasuna Magna Xota zale gehien mugitzen duen taldea izango da lehen mailan.\nZalantzarik gabe. Sarritan talde ahaltsuenek baino zale gehiago biltzen ditugu gure partidetan. Barçak 2.500-3.000 zale izaten ditu bere kantxan, El Pozok ez ditu ikusle asko, Inter Movistarrek bai, baina guk Anaitasuna betetzen dugu. Gure zaleei berdin zaie noren kontra aritzen garen. Barça, Inter edo halakoak datozenean lehenago saltzen dira sarrerak, baina edozein talde etortzen dela, Anaitasuna gehienetan bete egiten da. Sekulako zortea dugu dugun afizioarekin.\nNola ikusten duzu Xotaren etorkizuna? Harrobiarena eta talde nagusiarena?\nTalde nagusian uste dut gauzak ongi egiten ari direla, errealistak direla. Duela urte batzuk zenbait taldek 4 urteko kontratuak eskaintzen zituzten, oso ongi ordainduak, baina bi urtera soldatak ezin ordaindu egoten ziren. Hemen, zuhurrak dira eta gauzak ongi egiten dira, buruarekin. Ea urte luzez horrela jarraitu dezakegun. Eta harrobian sekulako lana egiten ari da. 200 neska-mutiko baino gehiago trebatzen dira klubean. Duela 5 urtera arte ez zegoen nesken talderik, baina orduan nesken senior talde bat atera genuen, nik entrenatzen ditut, eta horren atzetik emakumezkoen beste hiru talde sortu dira: kadeteena, haurren mailakoa eta kimuena. Emakumekoek aurrera egin dezaten ikustea oso polita da. Seniorrei beti esaten diet erreferentea direla, neskatila txikiek beraiei ikusita areto futbolean hasi nahi dutela. Xotaren harrobia hazten doa eta kluba lan bikaina ari da egiten.


Elizak eta baselizak San Miguel eliza Corella Tartea 6 Km.\nOndare etnografikoa Arguedasko kobazuloak Arguedas Tartea 28 Km.\nKatedralak Tuterako katedrala Tudela Tartea 29 Km.\nElizak eta baselizak Andre Maria Magdalenaren Eliza Tudela Tartea 29 Km.\nInjinerutza lanak Ebro gaineko Zubia Tudela Tartea 29 Km.\nGazteluak/Jauregiak San Adriango markesaren jauregia Tudela Tartea 30 Km.\nGazteluak/Jauregiak Marcilla gaztelua Marcilla Tartea 38 Km.\nGazteluak/Jauregiak Cortesko gaztelua Cortes Tartea 48 Km.


Plastikoen arazoa gure unibertsitatean – Sare Berdeak\nKategoriak Beste udalerri batzuk, Busturialdea-Urdaibai, Galdakao, Nerbioi Ibaizabal, Proposatuak, Txorierri, Uribe-Kosta\n“Deustuko Unibertsitateko ikasle talde bat gara, eta kezkatuta gaude unibertsitateko campusetan plastikoa gehiegi erabiltzen delako, batez ere plastikozko botilatxo asko kontsumitzen ditugulako. Horregatik, botila berrerabilgarrien erabilera sustatu nahi genuke, botilen erabilera bultzatuko duen kanpaina baten bidez, herritarrak arazo horren inguruan kontzientziatuko dituena. Ekimen honekin bat egingo duzu? Zer aukera bururatzen zaizkizue plastikoak murrizteko? Ez itxaron gehiago, bat egin kausarekin!”\nInkesta bat egin dugu gure unibertsitate-komunitatearen ohiturak baloratzeko, eta Instagrameko profil bat sortu dugu: @trae.tu.botella erabili eta botatzeko ur-botilak ez kontsumitzearen garrantzia ezagutarazteko. Ondoren, galdetegia errepikatuko dugu, gure unibertsitate-komunitatearen ohiturek izan duten bilakaera ikusteko. Emaitza horien arabera, iturriko uraren kontsumoa errazteko iturri gehiago instalatzea eskatuko dugu campusean.\nEgin zure iruzkina proiektu honetan edo idatzi kaixo@sareberdeak.eus helbidera eta zuk ere parte hartu.\nSare Berdeak bidez martxan jarriko gara


Kepa Junkera eta Sorginak, John Berkhout eta Shinova talde euskaldunak, urtarriletik ekainera bitartean "Artistas en Ruta" programan | Etxepare Euskal Institutua\nKepa Junkera eta Sorginak, John Berkhout eta Shinova talde euskaldunak, urtarriletik ekainera bitartean "Artistas en Ruta" programan\nAIE-k eta Etxepare Euskal Institutuak sinatutako hitzarmenari esker Kepa Junkera eta Sorginak, John Berkhout eta Shinova taldeek “Artistas en Ruta” programan parte hartuko dute. Honi esker zuzeneko kontzertuak eskainiko dituzte areto ezberdinetan urtarriletik ekainera bitartean.\nZuzeneko musika estatu mailan sustatzeko xedea duen programa da “Artistas en Ruta”. Helburu hori betetzeko zuzeneko emanaldiak antolatzen dituzte lokal ezberdinekin elkarlanean, hilabetetan luzatzen diren zirkuituekin. Programa urte osoan dago martxan eta hiru bloke bereizten dituzte antolatzaileek, bloke bakoitza aldez aurretik epaimahai batek aukeratutako taldeekin osatuz.\nKepa Junkeraren trikitiak hainbat musikari gazterekin bat egin du Kepa Junkera eta Sorginak proiektu berria sortzeko; John Berkhout indie-rock-folk estiloen artean mugitzen den talde Oiartzuarra da eta Shinovak rock alternatiboa dakar Bizkaiatik.


2008ko Udal aurrekontuaren onarpena martxora atzeratu dute - Leintz gatzaga - Goiena.eus\n2008ko Udal aurrekontuaren onarpena martxora atzeratu dute\nMirari Altube 2008-02-15 11:38\nOhiko osoko bilkura egin zuen Gatzagako udalbatzak eguaztenean, hilak 13. 2008ko Udal aurrekontua gertatzen dabiltza, baina ezin izan dute ondo gertatu, eta azkenean, martxora atzeratzea erabaki dute.\nEusebio Villar alkateak lehenbailehen onartu gura du 2008ko aurrekontua, baina aurrez gertatu egin behar: "Aurrekontua onartu barik inbertsiorik ezin dugu egin, eta ez ohiko osoko bilkura deituko dugu martxoan lehenbailehen onartzeko".\nEguazteneko osoko bilkuran hauteskunde-mahaian egon beharko duten herritarrak hautatu zituzten zozketa bidez –hiru titular eta beste sei ordezkoak–. Egunotan jasoko dute deialdia hautatutakoek, eta ondoren erreklamazioak egiteko epea izango dute, hilaren 23 arte.\nBestalde, abal bi itzultzea onartu zuten eguaztenean. Soran jauregia erosterakoan jarri zituzten abalok, eta lanak aurrera doazela ikusita –teilatua egiten bukatu dute– aurrez jarritako dirua itzultzea erabaki zuen Udalak.


“Narrazioak” – Joseba Sarrionandia | elinberri\n“Iragan da azken trena, burdinbide amaigabetan galtzera, eta ez da isiltasuna baino geratu, olio zaharraren usainez. Hiriko bazter auzo baten bazterrean, etxalde arraildu bat da estazioa, zeinera gatazkarik gabe abailtzen den gaua, bere amets arriskutsuekin. Hari mehe eta geldotan hedatzen da kriseilu ahul baten argia, argi elektriko gaisoa, armiarma sare baten antzera. Kristala hautsirik eta orratzak geldirik dituen horma-erloju bat dago, gainerako guziaren zaindari. Landare more eta mendre batzuk harri grisen artean, lur zokorik urrienetan hazten dira. Eta aulki bi ere badaude, erdi ilunetan, argi haritxoak desegin eta galtzen diren aldean. Andere bat dago eserita aulkietarik batetan, oinetako beltz eta gona urdinez jantzia, eta zabalik duen kazetak ezkutatzen ez duen alkondara edo jersei ferdeskaz. Trenbideko orratz zaindaria hurbildik iraganen balitz berari begira geratuko litzateke, desira lizunak gogoratuaz edota nor ote den imajinatuaz, baina hiriko kale nagusietan ibiltzen dira orratz zaindariak abandonoaren orduetan”.


NEIKER-Tecnalia metodo biologikoak garatzen ari da lur kutsatuak lehengoratzeko | NEIKER-Tecnalia\nNEIKER-Tecnalia metodo biologikoak garatzen ari da lur kutsatuak lehengoratzeko\nMetodologia berritzaile bat da, landare eta mikroorganismoetan oinarritua, metal astunak eta kutsatzaile organikoak nahastuta dituzten lurrak lehengoratzeko\nLurra bizitzarako ezinbesteko funtzioak egiten dituen baliabide natural bat da, horien artean elikagaiak eta zuntza ekoiztea, nutrienteak birziklatzea, ura araztea edo karbonoa bahitzea. Ingurumena errespetatu ez duen garapen ekonomikoaren ondorioz, lur asko kutsatuta daude gaur egun, konposatu organikoekin eta inorganikoekin –kutsadura mistoa–, eta horrek zaildu egiten du arazoaren ingurumen diagnostikoa egitea eta, batez ere, lurra berroneratzea.\nKutsatutako lurrak deskutsatzeko gaur egun dauden teknologietako asko teknika fisiko-kimikoetan oinarrituta daude, eta kostu ekonomiko handia dute. Zorionez, azken hamarkadetan mikroorganismoak eta landareak erabiltzen dituzten teknologia biologikoak agertu dira. Landareek metal astunak ateratzeko gaitasuna dute, eta bakterio komunitate batekin elkartu daitezke, eta multzo hori gai da, halaber, kutsatzaile organikoak degradatzeko; landareen eta bakterioen konbinazioak potentzial handia dauka, kostu txikiko teknologia biologiko moduan, kutsadura mistoaren ondorioz degradatutako lurrak lehengoratzeko, eta ingurumena errespetatzen du.\nNEIKER-Tecnalia, Euskal Herriko Unibertsitate-Universidad del País Vascorekin lankidetzan, lur kutsatuak biologikoki lehengoratzeko metodologia berritzaile bat garatzen ari da, aldi berean erabiliz landareak –gehienbat Brassicaceae familiakoak, metal astunak ateratzeko ahalmenarekin– eta kutsatzaile organikoak degradatzeko mikroorganismoak. Teknologiaren helburua da aldi berean konposatu organikoekin eta metal astunekin kutsatuta dauden lurzoruak lehengoratzea, horretarako tratamendu biologikoak erabiliz in situ.\nBrassicaceae familiako landareak aukeratzeko arrazoiak izan dira garrantzi agronomiko eta ekonomiko ezaguna dutela, frogatuta dagoela metal astunekin kutsatutako lurzoruak lehengoratzeko gaitasuna dutela, biomasa produkzio tasa handia dutela eta, azkenik, ingurune degradatuetan bioerregaiak ekoizteko erabil daitezkeela.\nLandareez gain, lur kutsatuan konposatu kimikoak eta produktu organikoak aplikatzen dira (purinak, simaur freskoa eta konpostatua, etab.), degradazioa bultzatzeko. Halaber, bakterio degradatzaileei laguntzen dieten beste elementu batzuk ere erabiltzen dira, desagerrarazten zailenak diren kutsatzaileetara iristeko.\nTeknika biologiko horiek lagungarriak dira lurrek beren osasuna eta ekosistemen zerbitzuak emateko ahalmena berreskuratzeko, hala nola nutrienteen birziklapena, materia organikoaren deskonposizioa, karbonoaren bahiketa, uraren arazketa, etab. Ildo horretan, lurzoruko mikroorganismoen ugaritasuna, aktibitatea eta biodibertsitatea erakusten duten parametro mikrobianoek potentzial handia dute lurzoruaren osasuna lehengoratzearen adierazle biologiko moduan.\nProiektua Eusko Jaurlaritzaren 2020 Lurra Babesteko Estrategiaren barruan kokatzen da, eta bere xedea da lurraren baliabidea modu efizienteagoan erabiltzea eta “lurzoruaren degradazio garbia zero izatea”, Nazio Batuen Desertifikazioaren aurkako Borrokaren Konbentzioak planteatzen duen bezala, Rio+20ko helmugen barruan.


Modi, plebiszitu baten aurrean | Mundua | Berria\nNarendra Modi Indiako jarduneko lehen ministroa eta BJP alderdiaren hautagaia, iragan astean, hauteskunde programa aurkeztu zuenean. HARISH TYAGI / EFE\nLangabezia tasaren handitzea, nekazarien haserrea, segurtasun falta, erlijioen arteko harremana eta beste hainbat kezka eta arazo giltzarri izango dira Indian asteon hasi duten hauteskunde prozesuan. Sei aste iraungo duten boz orokorrak abiatu zituzten iragan ostegunean Asiako herrialde erraldoi horretan, eta Narendra Modi jarduneko lehen ministroak 2014ko bozetan zin emandakoa bete ez duelako mezuei aurre egin beharko die, ziurgabea bilakatu den prozesu batetik emaitza positiboekin atera nahi badu. Urtero 10 milioi lanpostu sortuko zituela adierazi zuen, baina langabezia tasa %6,1era igo da haren agintaldian —azken 45 urteetako kopuru handiena da—, eta haren alde bozkatu zuten gazte askok errezeloz ikusten dute orain haren alde egitea.\nLehen ministroaren jarraitzaileen arabera, ordea, Modik denbora gehiago behar du «India berria» eraikitzeko, landa eremuko aldaketak amaitzeko eta, finean, bere erreformen eragina sumarazteko. Oposizioko alderdiek, aldiz, argudiatu dute jarduneko lehen ministroak agintaldiko bost urteak pasatu dituela herrialdeko erakundeak gutxiesten, eta, besteak beste, Auzitegi Gorenaren lana oztopatu duela, hedabideei mehatxu egin diela eta komunitate batzuen aurkako erasoei jaramonik ez diela egiten, batez ere musulmanen aurkakoei. Baina, gauza guztien gainetik, kritiko agertu dira buruzagi hindu nazionalistak herrialdearen nazioarteko ospeari ez diolako «mesederik egin». Argi dago, beraz, India erabat polarizatu duen politikaria dela Modi, eta plebiszitu baten aurrean egongo dela asteotan.\nEgoera horretaz jakitun, abertzaletasunean oinarritutako kanpaina egin du jarduneko lehen ministroak, eta estrategia horretan lagungarri izan zaio hilabeteotan Pakistanekin izan duen gatazka; Kaxmirren egindako bonbardaketek —Jaix-e-Mohammad talde armatuaren aurka—, batetik, eta batak bestearen militarrak atxilotu izanak, bestetik, bi gobernuen arteko tentsioa nabarmen igo du, baina egoera hori baliatu du beheranzko joera eteteko. Izan ere, iazko abenduko eskualdeko bozetan bost estaturen kontrola galdu zuen, Kongresurako Alderdiaren mesederako.\nErronka ikaragarria da Indian hauteskundeak antolatzea. Zenbakiei begiratzea besterik ez dago: 900 milioi herritarrek dute bozkatzeko eskubidea 2.354 alderdiren artean; India munduko zazpigarren herrialde handiena da —3.287 milioi kilometro koadro ditu—; eta, legearen arabera, boto emaileak ezin dituzte behartu bi kilometro baino gehiago egitera bozkaleku batera iristeko.\nHorregatik iraungo dute hauteskundeek 40 egun, zazpi bozka egunetan zatituta; lehena herenegun izan zen, herrialdeko hogei estatutan —91 diputatu hautatzeko—, hurrengoa datorren ostegunean izango da —beste hamahiru estatutan— eta azkena maiatzaren 19an. Botoen zenbatzea eta emaitzak ofizialak, berriz, maiatzaren 23an, eta data horretatik aterako den parlamentua herrialdearen aniztasunaren isla izango da: boto emaileek 22 hizkuntza ofizial eta milaka dialekto hitz egiten dituzte, horietako milioika ez dira irakurtzeko gai eta, zehazki 84 milioik lehen aldiz bozkatu ahalko dute, gazteriaren etorkizuna hitzorduaren erdigunean ezarriz.\nInkesten arabera, Modiren alderdia, Bharatiya Janata Alderdia (BJP) izango da bozkatuena, baina ez luke lortuko 2014ko gehiengo osoa errepikatzea; hitzordu horretan, botoen %31 eta 282 diputatu eskuratu zituen —545etik—, baina aurtengo bozetan 273ko gehiengo osotik hurbil geratuko litzateke. Eta, beraz, bi aukeretako bat hautatu beharko luke: gutxiengoan gobernatzea edo koalizio bat osatzea.\nIndiaren kontrolpean dagoen Kaxmirren, iragan ostegunekoa poliziaz eta militarrez inguratutako bozketa eguna izan zen, «segurtasuna bermatzea» baitzen helburua, gobernuaren arabera. 3.317.882 boto emaile zeuden deituta bozketa horretara, baina maiatzaren 23ko zenbaketara arte itxaron beharko dute parte hartze kopuruaren berri emateko.\nAurten, hain justu, hiru hamarkada beteko dira independentzia aldarrikatzen duen erresistentziak borroka armatuari ekin ziola. Jammu eta Kaxmirko Gizarte Zibilaren Koalizioak otsailean emandako datuen arabera, 1989tik 75.000 lagun hil dira Kaxmirren, gehienak zibilak, eta desagertutako lagunak 8.000 baino gehiago dira.


Hemen zaude -> Agenda / 2012 07 06\nuztailak 06 hurrengo eguna Mendeku ItXua + Hesian + B.D.G. + Kale Gorrian 24:00 Herriko enparantza Araia (Araba)\nBelako + Radio Aktiva + Matxura 23:00 Txosnak Mungia\nDoan!Mungiako Jaiak XI. MENDEBALA JAIALDIA 22:00 Baluga auzoa Sopuerta (Bizkaia)\nDoan!TALDEAK: Gatu MaluMendebalak hasiera emango dio aurtengo jaialdiari Kantabriako folkean erreferentea den banda honekin; egitasmo tinkoa da euren lurraren musikarekin konprometituak, kantabriar sustraiak dituen folk musikarentzat soinu berri baten bila dabiltzala. Gatu Maluren kontzertu bakoitza festa bat da. Bertan abestutako kantuak eta dantzarakoak biltzen dira. Euren emanaldietan, Kantauriko kostaldeko eta bailaretako musika-energiak lehenbiziko momentutik harrapatzen du publikoa.Judith MateoBerezko estilo, indar eta dinamismoa agertzen dituen biolin-jole hau komunikabideetan jasotako kritiketan "musika zeltaren errebelazio" gisa aipatzen dute. Asturiar erroak eta Irlandako musikarekiko grinaren arteko nahasketa, klasikoen teknika, bere bidaiak eta musikari buruzko ikerketak, berebiziko zuzeneko batean gorpuzten dira. Kontzertuan, egungo soinuak ere erabiltzen ditu, hala nola, funkya, ska edo rock-a. Judith Mateok teknologia berrietara egokitutako ikuskizuna eskaintzen du, eszenografia zaindu baten bidez.MaitipsDuela hamarkada bat, lagun gazte talde bat bildu zen gustuko zuten musika jotzeko; hainbat gorabeheren ostean, zenbait disko argitaratuta eta publikoarekiko konexio on batez, Mendebalan aurkeztuko dute �Inventa\nel M�n�. Disko hau ekainean argitaratu da eta bertan, euren sustraiei izkin egin gabe, reggae-ren zama eta rock-aren indarra biltzen dira Maitips taldearen une gorena erakusteko. Letra zentzudunak, eta kritikoak dira, non borrokatzeko deia eta baikortasuna eskaintzen baitute.+ artisautza feria+ akanpatzeko lekuawww.mendebalasopuerta.net Mendeku ItXua + Gatibu + Ze esatek! 22:00 Frontoia Amoroto (Bizkaia)\nZe esatek! ska-punk taldeak rona eta rocka nahasten segitzen du Euskal Herrian barrena! Gatibuko rockzaleak eta Mendeku Itxua taldeko heavyak ere ariko dira. PABLO MART�N-CAMINERO QUINTET 22:00 ARTIUMen kanpo aldea Gasteiz\nUztaileko ostiraletan. 22:00etan\nAire zabaleko kontzertuak, zuzeneko musikadun kontzertuak, kaleko dantza� eta beste gauza asko. Laugarren urtez jarraian, uztaileko ostiraletan ARTIUMen kanpo aldean zure zain izango gaituzu ilunabarrean udaz hirian gozatzeko programa honekin. Emanaldi guztiak Zentro-Museoaren barruko plazan egingo dira eta doakoak\ndira. TRAKAS 22:00 Espoloia Bergara\nErbestea tituluarekin, proiektu berri bati ekin dio Juan de Diegok, Bartzelonan bizi den euskal tronpeta jotzaile bilbotarrak Trakas taldea lagun duela. Jazz-grooveari emandako talde hau 2011ko apirilean osatu zen. Inspirazio iturria: Muhammad Ali, Alfred Hitchcock, Franz Kafka... Egunotan gure artean zuzenean.Doan Elliott Murphy & Olivier Durand 22:00 Tola jauregia Elorrio\nTHE DELTA SAINTS 21:30 Falerina lorategia Gasteiz\nhttp://www.thedeltasaints.comOndoren, El Pintalabios irratsaioko (Hala Bedi) pintxadiskosak. LOS JUBILADOS (Kuba) 21:00 Herrian URDI�ARBE (xiberua)\nDAMBA taldeak Copenhaguen ezagutu zituen LOS JUBILADOS (Kuba) ekarri ditu gurera. Gustu pixka bat hartzeko begirra:\nhttp://www.youtube.com/watch?v=aTnA-wesVRU&feature=player_embedded LOOKING FOR AN ANSWER (GrindDeath, Madril) + NASHGUL (Grindcore, A Coru�a) + CRISIS CHRIST (Grindcor 21:00 Mogambo aretoa Donostia-Trintxerpe\nlookingforananswer.bandcamp.comwww.nashgul.comwww.myspace.com/crisischristwww.myspace.com/mindholocaustwww.myspace.com/kamorrah HYBRID MOON + DONNA DIE 20:30 Doka Kafe Antzokia Donostia\nOstiral honetan, uztailak 6, HYBRID MOON eta DONNA DIE taldeak zuzenean ariko dira Donostiako Doka Kafe Antzokian. Donosti Music entsegu lokalek antolaturiko emanaldia da.Informazio gehiago:www.donostimusic.com Sarrera: 5 �. Frank Blackfield (Blues, R&B) 20:30 Altxerri Donostia\n5 euro Elepunto (16:30) + Be�at (01:00) dj-ak 16:30 Herria Gunea Iru�ea\nHurrengo egunean, uztailaren 7an, Elepuntok errepikatuko du (01:00). Baita ere: Luziano's show (ordu berean)Zer da Herria gunea? Herriko taberna eta Arrano elkarteak osatzen dute eta programazio bariatua eskaintzen dute Sanferminetan. Joseba Irazoki (Atom rumba, Rafa Rueda, Petti�) + Mikel Etxegarai (Gutariko bat) 00:40 Zehaztu gabe Plentzia\nMusika inprobisatua zine irudien gainean.\nwww.mikrofilmfestival.com Zarata fest 2012 zehaztu gabe L�Mono Bilbo\n"Festival de m�sica rara" antolatzaileek diotenez.Oharra: talde zerrenda hau ez dago egunen arabera antolatuta. MOON:DOS\nMARTA SAINZ & MARYAH MARIMOTTO\nREY BARRIERE Mamutxa Festival zehaztu gabe Bakioko Torrea Gaztetxea Bakio\nUztailak 5, 6 eta 7 Bakioko Torrea Gaztetxean burutuko da Mamutxa jaialdia.Akanpada libre eta sarreren prezioa bolondresa. Taldeak (grindkore estilokoak)Urban grind, Matutano, TMyDDiana J Torres bere liburua Pornoterrorismo aurkeztuko dau, baita ere performance egingo dau barikuen gauean.


Dokumentu garrantzitsuen bidalketa egin: kontratuak, sinatutako aurrekontuak, etab.\nArloa: Nazionala (Espainia eta Andorra) eta Nazioartekoa.\nZiurtatutako bidalketetan URGENTZIA izaera gehitu daiteke. Produktu honek, aurretik aipatutakoaz gain, honakoa bermatzen du: bidalketen lehenbaileheneko urgentzia tratamendua.\n- Gutunazala edo kaxa: Luzera + Altuera + Zabalera = 90 cm, eta handienak ezin du 60 cm baino gehiago izan.\n- Biribilkia / hodia: Luzera + 2 aldiz diametroa= 104 cm, eta neurri handienak ezin du 90 cm baino gehiago izan.\n- Gutunazala edo kaxa: 14 x 9 cm.\n- Biribilkia / hodia: Luzera + 2 aldiz diametroa= 17 cm, eta neurri handienak ezin du 10 cm baino gutxiago izan.\n- 2 kg arte.\n- Nazionala: “CERTIFICADO” hitza (edo ohizko etiketa) bidalketaren aurrealdeko goiko angeluan ezkerrean jarri behar da.\n- Nazioartekoa: “RECOMMANDÉ / CERTIFICADO” eta “PRIORITARIO / PRIORITY” hitzak, edo ohizko etiketak, (letra zuriekin hondo urdinaren gainean) bidalketaren aurrealdeko goiko angeluan ezkerrean jartzea.\nJardunbide Logistikoa bidalketa urgente ziurtatuentzat:\n- Nazionala: “CERTIFICADO URGENTE” hitza (edo ohizko etiketa) bidalketaren aurrealdeko goiko angeluan ezkerrean jarri behar da.\n- Nazioartekoa: “CERTIFICADO/ RECOMMANDÉ” eta “URGENTE/ EXPRESS” hitzak, edo ohizko etiketak, (letra zuriekin hondo urdinaren gainean) bidalketaren aurrealdeko goiko angeluan ezkerrean jarri behar da.\nNazionala: bidalketa galdu edo desbideratzen bada: 30 €.\nNazioartekoa: Bidalketa galdu edo desbideratzeagatik: ordaindutako tarifa arruntaren itzulketa (ez du ziurtagiririk ezta asegururik barne hartzen) 30 IEB baino gehiago (2016. urtean Espainia 1 IEB = 1,2453 €).\nJatorriaren/helmugaren araberako batezbestekoa, 16:00ak baino lehen egindako bidalketentzat arratsaldeko txanda duten bulegoetan eta 14:30ak baino lehenago goizeko txanda soilik duten bulegoetan:\n- Tokikoa: Egun baliodun 1 - Probintziala: 2 egun baliodun.\n- Nazionala: Lurralde nazionalaren osotasunean, bidalketen %93a 3 egun baliodunetan entregatzen da.\n- Europa: 2-4 egun baliodunen artean.\n- Gainontzeko helmugak: herrialdearen arabera.\nEntregatzeko epeak bidalketa urgente ziurtatuentzat:\n- Nazionala: Lurralde nazionalaren osotasunean, bidalketen %90a egun baliodun batean entregatzen da Jatorriaren/helmugaren araberako batezbestekoa, 16:00ak baino lehen egindako bidalketentzat arratsaldeko txanda duten bulegoetan eta 14:30ak baino lehenago goizeko txanda soilik duten bulegoetan.\n- Europa: 1-3 egun baliodunen artean.\nBidal itzazu zure Burofaxak era urgentean eta entrega sinadura bidez.\nCorreosen bilgarri ekologiko sorta.


Ohiko galderak - Hongwugas Gas Piping System\nHongwugas ™ CSSP hodiak\nDiseinua eta instalazioa\nZer da CSST?\nCorrugated Altzairu Steel hodiak (CSST) malgua, altzairu herdoilgaitzezko gas natural eta propano hornitzeko etxebizitza, merkataritza eta industria-egiturak erabili kanalizazio bat da.\nZer dira gas malgua hoditeria onurak?\nIraunkortasuna handiagoa emateaz gain, CSST malgua da, bertan hormak inguruan eta exekuzio bakoitzaren muturretan bakarrik beharrezko osagarriekin oztopoak bidez snaked uzteko. Ontziak kopurua murriztea onuragarria da, bata joint beharrak osagarriak muntatu behar bezala eta filtrazioen hautatuta. A CSST gas hoditeria-sistema artikulazioetan gutxiago, eta, beraz, gutxiago potentzial leak bideak ditu .\nnire etxean erabiltzeko seguru CSST da?\nonartutako gas hoditeria sistema guztiak bezala, CSST segurua da behar bezala instalatu. CSST profesional eta fabrikatzailearen Diseinua eta instalazioa (D + i) gida, bonding eta sistemaren oinarri barne jarraiki batek instalatu behar da.\nZer da bonding eta oinarri?\nLotura: metalezko sistemetan konektatzea jarraitasuna elektriko eta eroankortasun ezartzeko.\nOinarri: lurrera edo konexio lurrean hedatzen eroale gorputz batera konektatzea.\nTelefonoa: +86 (0) 574 63928152\nElkarte Nazionala Estatuko Fire Marshals Of (Nasfm) martxan jarri du Nazio Yellow CSST Segurtasun Kanpainaren NASFM txalotu AEBetako Senatuak ebazpena Hezkuntza ahaleginek Segurtasuna hobetzeko 6 milioi sustatzea pasatzeko ...\n© HONGWUGAS Copyright - 2010-2017: Eskubide guztiak erreserbatuta. - Power by Globalso.com


EUSKADIKO GGKEEN KOORDINAKUNDEA : Barne antolaketa\nBatzar Orokorra, kide diren GGKEz osatuta, gutxienez urtean behin elkartzen da ekitaldi bakoitzeko oinarrizko irizpide eta lan ildoak ezartzeko. Beraz, erabakitze esparru nagusiena da. Gune honetan aukeratzen dira zenbait espazio instituzionaletan erakundea ordezkatuko dituzten karguak.\nLurralde Batzarrak, probintzia bakoitzeko erakundeek osatzen dituztenak, hiru lurralde ordezkaritzen gobernu organoak dira.\nGGKEen talde murriztu batek osatzen du Gobernu Batzordea. Erakundearen organo exekutiboa da eta jarduerak programatzen eta zuzentzen ditu, Batzar Orokorrak zehaztutakoaren arabera.\nLantaldeek, kide diren GGKEek osatuta, erakunde guztien osotasunerako lan egiten dute, besteak beste, ondoko arlo hauetan:\nInstituzio publiko, alderdi politiko eta beste eragile batzuekin elkarlanean, kalitatezko euskal lankidetza-politika sustatzen dugu. Horretarako, lankidetza-politikaren jarraipena egiten dugu eta harreman egonkorrak ezartzen ditugu inplikatuta dauden eragile nagusiekin. Garapenerako politiken koherentzia sustatzen dugu gobernu edo erakunde baten ekintza guztiek giza garapen, ekitatibo eta iraunkorra sustatzeko eta pobreziaren nahiz desberdinkerien aurka egiteko.\n-Generoa eta sektorea indartzea:\nGenero-ikuspegia gure erakundearen jardueran zehar-lerro gisa ezartzen dela bermatzen dugu, eta gure genero-politika betetzen dela ziurtatzen dugu. Arlo horretan instituzio publikoekin aritzen gara, eta GGKEak eta beste gizarte-eragile batzuk gai hauetan laguntzen eta prestatzen ditugu. Euskadiko lankidetzaren sektorea indartzeko jarduerak, ekintzak, eta prestakuntzak egiten ditugu, gure esku-hartzeen kalitatea hobetzeko eta eragina handitzeko.\n-Mobilizazioa eta gizarte-eraldaketarako hezkuntza:\nKanpainak eta mobilizazioak martxan jartzen ditugu, GGKEek eta beste kolektibo batzuek sustatutako ekimenak babesten ditugu, eta pobrezia eta desberdinkeria eragiten dituzten kausak eta bidegabekeriak salatzeko jardunaldiak edo jarduerak egiten ditugu. Giza eskubideei buruz sentsibilizatzen dugu, parte-hartzea eta giza garapen-eredu eta iraunkor baten alde herritarren inplikazioa areagotzen dugu, elkartasunaren kulturarekiko konpromisoa duen gizarte global bat sustatuz.\nGizartea eraldatzeko komunikazioaren ikuspegitik, komunikazio-estrategiak diseinatzen ditugu eta hedabideei zuzenduriko ekintzak gauzatzen ditugu, gure posizionamenduak eta jarduerak ezagutarazi eta, hala, erakundearen helburuak erdiesteko urratsak emateko. Horrez gain, hainbat komunikazio-tresna kudeatzen ditugu, hala nola webguneak, buletinak, sare sozialak edo argitalpenak.\nArabako, Bizkaiko eta Gipuzkoako ordezkaritzetatik eta, Lantalde Teknikoaren laguntzarekin, espazio desberdinetan hartutako erabakiak gauzatzen dira. GGKEei, instituzioei, Euskadiko lankidetza eragileei eta herritarrei zuzendutako informazioa eta aholkularitza zerbitzu bat eskaintzen dugu ere.


Download Microsoft Office Web Apps 2010erako segurtasun-eguneratzea (KB2566449) from Official Microsoft Download CenterWarning: This site requires the use of scripts, which your browser does not currently allow.See how to enable scriptsAl usar este sitio acepta el uso de cookies para análisis, contenido personalizado y publicidad.Saber másDownload CenterMenuSearchSearch Download Center\nMicrosoft Office Web Apps 2010erako segurtasun-eguneratzea (KB2566449)\nMicrosoft Office Web Apps 2010en segurtasun-ahulgune bat dela-eta, kode arbitrarioa exekuta liteke asmo txarrez moldaturiko fitxategi bat irekitzean. Eguneratze honek ahalgune hori konpontzen du.\nBertsioa:1.0Fitxategi-izena: webapps-kb2566449-fullfile-x64-glb.exeArgitalpen-data:2011/09/12Fitxategi-tamaina: 130.4 MB\nJakintza baseko (KB) artikuluak: KB2566449Segurtasun-buletinak:MS11-074\nEguneratze honi buruzko informazio zehatza lor dezakezu Microsoft Knowledge Base-ko artikulu honetan: Microsoft Office Web Apps 2010erako segurtasun-eguneratzea (KB2566449).\nOharra: Informazio-teknologietako profesionala baldin bazara, ikus Informazio-teknologietako profesionalentzako baliabideak atala.Instalatzeko jarraibideakMicrosoft Office Web Apps 2010 baldin baduzu, egizu aukera hauetariko bat:Erabili Microsoft Update (gomendatua). Windows Update-ko eta Office Update-ko eguneratzeak leku bakar batean biltzen ditu Microsoft Update-k eta lehentasun handiko eguneratzeak automatikoki jasotzeko eta instalatzeko aukera eskaintzen dizu.Instalatu Microsoft Office Web Apps 2010erako segurtasun-eguneratzea (KB2566449). Horretarako, jarraitu urrats hauek:Deskargatu .exe fitxategia. Horretarako, egin klik orriaren goialdeko Deskargatu botoian. Ondoren, gorde fitxategia ordenagailuaren disko gogorrean.Exekutatzen ari diren programa guztiak ixtea komeni da.Windows esploratzailean, egin klik bikoitza ordenagailuko disko gogorrean gorde duzun .exe fitxategian. Gero, jarraitu pantailako jarraibideei.Informazioaren teknologietako profesionalentzako baliabideakIngurune kudeatuetan lan egiten duten informazioaren teknologietako profesionalek Office eguneratzeak erabiltzeko baliabideak aurkituko dituzte Office sistemaren suiteen eta programen teknologia-zentroan(beharbada ingelesez egongo da).Eguneratze honetarako deskarga eskuratzeko, egin klik orri honen goialdeko Deskargatu botoian. Bi aukera dituzu: bata, pakete exekutagarrian klik bikoitza egitea, instalazioa abiarazteko; bestea, adabakiko fitxategiak (MSP fitxategiak) ateratzea, komando-lerroa erabiliz. Komando-lerroa eta jarraibideak Knowledge Base-ko artikulu honetan daude: Komando-lerroko kommutadoreak, Microsoft-en ateratzaile automatikoko paketeentzat (KB912203).Eguneratze horri buruzko informazio gehiago eskuratzeko, ikus Microsoft Knowledge Base-ko Microsoft Office Web Apps 2010erako segurtasun-eguneratzearen azalpena (KB2566449) artikulua.


La Palma sumendia 2021: erupzioa zuzenean. Zer gertatu da Cumbre Viejan gaur? - EITB Gai interesgarriak\nFernando Sarrionandia-Ibarra: "Bizkaian eta Gipuzkoan sumendien gainean bizi gara"\nDuela 100 milioi urte itsaspean aktibo egondako sumendiak dira berriz lehertzeko arriskurik ez dutenak. Adibidez, Karakate mendia sumendi baten ondorio zuzena da. La Palmako sumendiak zientziari "sekulako ekarpena" egin diola azpimarratu digu EHU-ko geologoak eta sumendiak ulertzen lagundu digu.\nLa Palmako sumendiaren isurketa berri bat itsasoa iritsi da Los Guirres hondartzaren inguruan\nLabaren eta itsasoaren arteko talka termikoaren eraginez azido klorhidrikoaren partikulak dituzten lurrun zutabeak sortu dira. Lurrun hau osasunerako arriskutsuak izan daitezke (@involcan-en irudiak).\nGBGE Galdakao elkartea La Palmara joan da, sumendiaren kaltedunei laguntzera\nGaldakotik joan diren sei pertsonek labak edo errautsek suntsitu ez dituzten etxebizitzak salbatzea da helburua. Horretarako egin behar duten lana ez da makala.\nLa Palmako bost udalerritan eskolak bertan behera utzi behar izan dituzte sumendiaren errautsarengatik\nEskolak Internet bidez izango dira El Paso, Los Llanos de Aridane, Tazacorte, Tijarafe eta Puntagorda udalerrietan, La Palmako sumendiak botatzen duen errautsaren ondorioz.\nLa Palmako sumendia zazpigarren erupzio astean sartu da\nLa Palmako sumendiak 975,2 hektarea kaltetu eta 2.574 eraikin suntsitu ditu irailaren 19an erupzioan sartu zenetik.\nMilaka turista joan dira zubi honetan La Palmara, sumendiaren erupzioa ikusteko\nZubi honetan turismoa berreskuratzen hasi da La Palma. Izan ere, 10.000 turistatik gora bertaratu dira sumendia ikustera, eta hoteletako okupazioa zein garraio publikoa beteta daude. Gainera, bisitari-oldeagatik, lotura-autobusak jarri dituzte behatokira iristeko.\nBonba bolkaniko bat La Palmako sumendiko hegalean behera\nHarri Geiger geokimikariak grabatu ditu irudiak. Irudietan, La Palmako sumendiaren goialdetik abiadura handian jaisten den bonba bolkaniko bat ikus daiteke.\nLa Palmako sumendiaren barneko konoa behera etorri da\nJoan den irailaren 19an Cumbre Viejan hasi zen erupzioaren ondorioz sortutako konoa etengabe birsortzen ari dela ohartarazi dute adituek, material magmatikoaren pisua dela eta.\nArtxipelago atlantikoaren azken ordukoa eitb.eus-en.


2020an galdu zuen erdia eskas berreskuratu du Araba, Bizkai eta Gipuzkoako ekonomiak | Ekonomia | Berria\nOstalaritza eta turismoa izan da iaz gehien suspertu den sektoreetako bat. Gorka Rubio / Foku Tamaina handiagoan ikusi\n2022ko urtarrilak 17 17:40\n2020ko datuaren ispilua izan da 2021ekoa, orduko eroriko historikoaren errebotea izan baita oraingo hazkundea. Baina ez da, inondik ere, ispilu perfektua izan, orduan galdutakoaren (%9.9) erdia eskas berreskuratu baitu ekonomiak. Iragarpenek diote aurtengo lehen erdiaren amaieran iritsi daitekeela ekonomia pandemiaren aurreko mailara.\nPrebisioak ez dira bete\nUrtearen joanean hazkunde iragarpena apaltzen joan da Eusko Jaurlaritza, ikusita iaz egindako iragarpen oso baikorrak (+%8,7) ez zirela beteko. Lehenik, urte hasierako bi olatuek jarduerari kalte egin ziotelako —joan-etorriak mugatzeko neurriek turismoa geratu zuten, eta ostalaritzak baldintza gogorrak izan zituen—, eta eta gero, txertoak orokortu ahala, industria ez zelako gai izan eskariaren handitzeak hornidura katean sortutako enbutuak gainditzeko eta energia neurrigabe garestitu zelako. Horrela, martxoan hazkunde iragarpena %6,7ra murriztu zuen Pedro Azpiazu Ekonomia sailburuak, eta %5,6ra, berriz, abenduan.\nEustatek dioenez, bi izan dira 2020tik gehien berreskuratu diren sektoreak: industria eta merkataritza, ostalaritza eta garraioa izan dira. Hain zuzen ere, koronabirusaren agerraldia gehien sufritu zuten sektoreak dira, eta, beraz, erreboterako aukera gehien zutenak.\nEstatistika erakundeak aurreratu du kanpo eskariaren ekarpena positiboa izan dela 2021. urtean, oro har, eta barne eskarian kapital finkoaren eraketa gordina nabarmendu dela, hau da, inbertsioa.\nMartxoaren 4ean emango ditu datu Eustatek osoagoak.


Pribatasun politika – Arrasate Euskaldun Dezagun (A.E.D.)\nDatu Pertsonalak Babesteko arautegiaren arabera, erabiltzaileei jakinarazi nahi zaie web gune honen bidez ematen dituzten datu pertsonalak AED elkartearen tratamendu-sistemetan jasoko direla, horixe baita Tratamenduaren Erantzulea. Hala, jasotako kontsultei eta eskaerei erantzuteko, erabiltzailearekin harremanetan jartzeko, eskatutako zerbitzuen kudeaketa-lana egiteko, merkataritza-harremanetarako eta bere jarduerari legez dagozkion funtzio guztiak egiteko erabiliko dira. Era berean, eskatutako albiste buletina bidaltzeko eta erabiltzailearen intereseko izan daitekeen informazioa bidaltzeko erabiliko dira.\nZure datuak ikustea, zuzentzea, ezereztea, tratamendua mugatzea, tratamenduari aurka egitea eta portabilitatea eska dezakezu, baita zure baimena ezeztatu eta gai honi buruzko beste eskariren bat egin ere. Horretarako, idatzi bat bidali beharko diozu Tratamenduaren Erantzuleari, helbide honetan: AED, Pablo Uranga 4, behea – 20500 – Arrasate, telefonoa: 943 77 12 28 edo, bestela, [email protected] helbide elektronikoaren bitartez.


Ugao-Miraballesko Udala - Abian da Ugao-Miraballesko Lanbideren enplegu-zentro berria\nAbian da Ugao-Miraballesko Lanbideren enplegu-zentro berria\nUgao-Miraballesek Udiarraga 39an (Gazteentzako informazio gunean) kokatutako Lanbideren enplegu-zentro berriaren ateak ireki zituen atzo. Arrigorriaga eta Orozkoko guneekin batera Arratia-Nerbioi eskualdeko gainontzeko udalerriei zerbitzua prestatuko die.\nJendeari harrera emateko ordutegia honakoa izango da: astelehena (15:00 - 18:00), asteartea (8:00 - 14:00) eta osteguna (11:15 - 14:00 / 15:00 - 18:30). Esleipenduna izan den Gaztaroa-Sartu Kooperatiba Elkarteak kudeatuko duen zerbitzu honetan, pertsona orientatzaile bat egongo da, laneratze ibilbidean eta bide hori jorratzea errazten duten erremintak erabiltzean laguntza emango duena. Taldekako tailerrak ere egingo dira; alde batetik, Enplegu Zentroan norberak erabiltzeko erremintak erabiltzen irakasteko, eta, bestetik, lana bilatzeko beharrezko eta nahitaezko diren teknika guztiak ezagutarazteko. Zerbitzu honen erabiltzaileek (lanerako adina duen eta modu aktiboan lan bila dabilen edonor) Euskal Enplegu Zerbitzua-Lanbiden, alta emanda egon beharko dute.\nEnplegu Zentroak Euskal Enplegu Zerbitzua-Lanbideren zerbitzuen barruan sartzen da, eta, bertan, lana bilatzen ari diren pertsonak banaka eta era berezituan artatzen dira. Espazio fisiko egonkorra da, eta enpleguaren bilaketarako baliabideei buruzko auto-kontsulta tresnak dituen leku bat jartzen da bertan eskatzaile eta erabiltzaileen esku.


Barrikako Udala - Barrikako Udalak arrasto joko bat jarri du abian, Barrika Etxean blogaren bidez\nBarrikako Udalak arrasto joko bat jarri du abian, Barrika Etxean blogaren bidez\nBarrikako Udalak udalerriko gazteenen konfinamendua dinamizatzeko jarduerak egiten jarraitzen du. Oraingoan, udalaren blogean (Barrika Etxean) beste ekintza bat sortu da: “arrasto joko” bat. Hala, herriko alkate Roberto Muñozek azaldu duenez, “udalak lanean jarraitzen du jarduerak eskaintzeko, txikienek etxean ematen duten denbora ahalik eta ondoen igaro dezaten”.\n14 urte arteko parte-hartzaileek jokoaren atzean zer ezkutatzen den asmatu beharko dute (pertsona ezagun bat, toki bat edo film bat izan daiteke) astelehenetik ostegunera emango diren pisten bitartez (hiru, guztira), eta ostirala baino lehen bidali beharko dituzte erantzunak barrikaetxean@gmail.com helbide elektronikora, egun horretan jarriko baitira erantzunak blogean. Gainera, asmatzen duten guztien artean sariak zozketatuko dira, eta osasun alerta bukatzen denean udalak ospatuko duen festan banatuko dira.\nGaur, oinarriak blogeko sarrera batean ikusgai jarriko dira, parte hartu nahi duten haur guztiek jokoaren nondik norakoen berri izan dezaten. Gainera, ostegun eta ostiral honetan probako joko bat egingo da.


Abuztuaren 15ean denok Albertiara! | Borroka Garaia da!\nAbuztuaren 15ean denok Albertiara!\nPosted by kolaborazioak 06/08/2020\nBorroka garaia da! webgunerako kolaborazioa, egileak: Eusko Ekintza, Jarki\nAlbertia eguna Euskal Herrian frankismo garaitik burutzen den oroimen historikoaren ekitaldia da. 36ko gerran Legutio inguruan Euskal Herrian jazotako gatazkarik odoltsuena izan zen. Bertan faxistei aurre eginez bizitza eman zuten miliziano eta gudarien artean EAE-ANVko dozenaka militante erail zituzten, azaroaren eta abenduaren bitartean. Albertiako mendiko posizioa, hain zuzen ere, EAE-ANVko Txato Olabarri eta Eusko Indarra batailoiek defendatu zuten faxisten bonbardaketa gogorren artean, guda zelaian zein preso hartuta gero 350 militante inguru hil eta zauritu zituztelarik.\nEra horretan, EAE-ANV-k galera latzak pairatu zituen arren, Albertian indar politiko ezberdinen gudari eta milizianoek izandako parte hartzea azpimarratu beharreko elementua da, Euskal Herriaren aurka martxan zegoen mehatxua eta arerioa ondo identifikatuta, talde ezberdinek indarrak batu eta faxismoari aurre egin baitzioten.\nEgungo testuinguru politikoan, ezker independentistako antolakundeen artean mesfidantza eta banaketa dira nagusi. Gauzak horrela, Euskal Herri Langileari ezinezkoa zaio Euskal Herrian prozesu iraultzailea muturreraino eraman behar duen izaera integraleko alternatiba gorpuztea. Horregatik, beharrezkoa da aurreko egoera irauli eta antolakunde ezberdinen arteko zubiak eta lankidetzarako esparruak ehuntzeko baldintzak sortzen joatea. Ildo horretatik, aurtengo Albertia eguna ibilbide eta jatorri anitzetako antolakunde ezberdinen arteko lankidetzaren emaitza gisa ulertu behar dugu, egoera hau gainditzeko bidean.\nHori dela eta, banaketa egoera gainditu eta indarrak batzen hasteko abiapuntu gisa, dei egiten diogu Euskal Herri Langileari, abuztuaren 15ean eguerdiko 12:00etan Albertiako tontorrean Eusko Lurrak antolatutako oroimen historikoaren ekitaldira eta 13:30etan Gazteluako hariztian burutuko den ekitaldi politikora gerturatu eta parte hartzera.\n← Zuek zarete birusa! alde hemendik!\nNuestramérica en los planes del imperialismo →


Eskolako 6. mailako gela bateko 5 ikasleek Consumopolis 8 lehiaketako fase autonomikoko irabazleak izan dira, Lehen Hezkuntzako mailan.\n“Entrenatu gogoz arduraz kontsumitzeko” 2012-2013ko eskola-lehiaketa Kontsumoko Institutu Nazionalak Espaniako Estatuko 18 autonomia-erkidegoko Gobernuekin antolatuta dago, Lehen Hezkuntzako hirugarren zikloan eta Derrigorrezko Bigarren Hezkuntzan matrikulatutako ikasleentzat.\nLehiaketaren helburua da kontsumo arduratsuari buruzko gogoeta egitea, lehiaketaren bi zatietan proposatzen diren jarduerak eginez.\nLehiaketaren lehenengo zatian, taldeko bost lehiakideak Consumopolis hirian barrena ibili dira, eta ibilbidean zehar jarritako proba pedagogikoak eta ludikoak gainditu dituzte. Guzti hau on-line eginez www.consumopolis.es portalean.\nBukatzeko, bigarren zatian talde-lana sustatu da, baterako lan bat eginez, kirolaren eta kontsumo arduratsuaren alderdiak lotu dituena. Hain zuzen ere egutegi bat (irudian dagoena)\nEkainaren 19an Nafarroako Gobernuaren Jauregian saria akreditatzen duen agiria jaso zuten, Nafarroako beste bi ikastetxeko Derrigorrezko Bigarren Hezkuntzako bi taldeekin batera: Tafallako Sancho III el Mayor Ikastetxea eta Iruñeko San Cernin Ikastetxea.\nZORIONAK, ZORTE ON OPA DIZUEGU NAZIONAL MAILAKO LEHIAKETARAKO!


Arratiako Udalen Mankomunitatea - ARRATIAKO MANKOMUNITATEAK INDARKERIA MATXISTAREN BIKTIMA IZANDAKO 15 ANDRA ARTATU EBAZAN 2014AN\nARRATIAKO MANKOMUNITATEAK INDARKERIA MATXISTAREN BIKTIMA IZANDAKO 15 ANDRA ARTATU EBAZAN 2014AN\n•Kalkuluen arabera, azaleratzen diran kasuak errealidadearen %10 baino ez dira.\nArratiako Udalen Mankomunitateak indarkeria matxistaren biktima izandako 15 andrazko artatu ebazan azken urtean. Erasoak jasan dabezanen profila hauxe da: emakume bizkaitarra, batez beste 39 urtekoa, banandutakoa edo banantzeko tramiteetan dagoana, eta erasotzailea salatzen dauena.\nMankomunitateak konpromiso handia dauka emakumeenganako indarkeriaren kontra. Haranean parte hartzen daben erakundeen arteko Protokoloa indarkeria matxistaren biktimei arreta hobea eskaintzeko asmoz sortu zan. Akordio horri jarraipena emateko asmoz, martiaren 23an arretaren ardurea daukien erakundeak alkartu ziran (Ertzaintza, Osakidetza eta Mankomunitatea), euren artean koordinetako eta erantzun bateratua emoteko Arratiako erasoei.\nMankomunitateko Gizarte Zerbitzuek erasoa jasandako emakumeentzat prestatutako baliabideetara bideratzen dabe arretea eta laguntzea (laguntza psikologiko eta juridikoa, batez be), eta prozesuaren jarraipena egiten dabe. Esku-hartze horren helburua da andrazkoek indarkeria barik bizi ahal izateko aukerea eukitea. Horretarako, beste zenbait neurriren artean, kasu honeetarako eskuragarri dagozan telefono bidezko baliabideak sendotu dira: 24 orduz erabilgarri dagoan 900840111 telefonoa, eta Mankomunitateko telefonoa: 946311717.\nBeste alde batetik, modu paraleloan, Bardintasun Zerbitzuan, informazinoaren, trebakuntzearen, koordinazinoaren, prebentzinoaren eta sensibilizazinoaren esparruetan egiten da lan, eskualdeko beste instituzino, alkarte eta herritarrakaz batera.


Nafarroako gaztelu galduetako baten aztarnak topatu dituzte Zuberoako mugan | Bizigiro | Berria\nIkerzaileen arabera, lurreko harriak Oilarburuko gazteluaren aztarnak dira. Antton Arrieta Tamaina handiagoan ikusi\nAntton Arrieta Valverde iazko abuztuan joan zen bi lagunekin Amikuze inguruko Arboti-Zohota udalerrira (Nafarroa Beherea). Aitzurrak eskuetan eraman zituzten, baina ez baratzea lantzeko, baizik eta sastrakak-eta garbitzeko. Bazekiten zeren bila ari ziren: Nafarroako Erresumako agirietan agertzen den Oiharburu edo Oihanburu gaztelu galduaren zantzuak.\nArrieta arkitektura militarrean aditua da. Hainbat lan argitaratu ditu horren inguruan: besteak beste, Euskal Herriko Forteak, berpizkundetik karlismora liburua eta Euskal Herriko 101 gaztelu CD-ROM-a. Azken urteotan, herrialdez herrialdeko gazteluen inguruko bilduma argitaratzen ari da, eta Iparraldeko gotorlekuei eskainitako liburukia osatzen ari da orain.\nHorregatik zegoen Arboti-Zohotako paraje hartan, aitzurra dantzatzen sasien kontra, metro erdiko garaierako ezponda berezi batzuk agerian geratu zenean. Lauki bat osatzen zuten lerroek. «Ezponda bat zen, eta gazteluaren oinarrian zegoen», esan du.\nYoseba Alonso eta Rafa Berasategi, Antton Arrietaren taldekideak, gazteluaren aztarnen ondoan / Antton Arrieta\nArrietak azaldu duenez, inork ez zekien gaztelua han zegoela. Entziklopedietan eta horren inguruko liburuetan ez dute zehazten non zegoen. «Aztarnarik ez zegoela esaten zuten».\nBaina Arrietak bazuen zantzu bat. Donapaleuko (Nafarroa Beherea) Clement Urrutibeheti ikertzaileak 1971. urtean argitaraturiko liburu batean adierazi zuen gazteluak leku hartan behar zuela. «Gaztelu hau aurkitu izanaren meritua harena da».\nGazteluko muinoa eta inguruak Pausazak lepotik begiraturik / Antton Arrieta\nNafarroako Felipe III.a eta Joana II.a errege-erreginek agindu zuten gaztelua eraikitzeko han. Historian zehar Oilarburu, Oiharburu eta Oihanburu izenak eman dizkiote lekuari euskaraz. Erdaraz, Castel Renaut esan diote, eta baita Lo castet de Oelharburu (Okzitanieraz, 1547an). «Izen arrotzak galdu dira», eta euskarazkoak geratu dira.\nArrietak azaldu duenez, oso gune gatazkatsua zen hori XIV. mendean, eta Bastidako herritarrek segurtasun gehiago eskatu zuten Baionarako bidean.\nErrege-erreginek gotorleku bat eraikitzeko agindu zuten 1341. urtean, «Zuberoatik zetozen erasoak eta lapurretak geldiarazteko».\nIa bi urte geroago amaitu zituzten lanak. Denbora gutxi zen garai hartarako, besteak beste Garrüzeko (Nafarroa Beherea) gazteluko materialak birziklatu zituztelako.\nOilarburuko gazteluaren kokalekua, sasiek hartuta, aurten eginiko argazki batean / Antton Arrieta\nOhikoa zen orduan hori egitea, eta patu bera pairatuko zuen Oilarburuko gazteluak gero. Inguruko baserriak eta bestelako eraikinak egiteko haren harriak hartuko zituzten, ezponda txikia besterik utzi arte. Lubanarroa bazuen gazteluak, hau da, inguruan egiten zen erreten zabala, babesa handitzeko. «Lubanarroa bete zuten, eta haren gaina usategia da orain».\nAztarnak ikusita, gaztelua dorre karratu bat zen, baina garai hartako agirietan argi eta garbi esaten diote gaztelu, eta ez dorre.\nUrkamendia eta mugarriak\nAztarnak ikusi nahi dituztenei ohartarazpena egin die Arrietak: ez dira oso ikusgarriak. Kostata irudika daiteke han gaztelu bat egon zela. Baina «gazteluko aztarnak daudela esan dezakegu, sasien artean oso apalak eta sinesgaitzak badira ere». Edonola ere, aztarnok babesteko eskatuko dute, eta katalogatzen jarraitzeko asmoa dute.\nHalere, lekuak eduki zuen garrantzia erakusten duten oroigarriak badira inguruan. Gaztelutik goraxeago, 350 metrora, gaur ere Urkamendi deritzon gaina dago. Ziurrenik, mugaldeko bidelapurrak denen bistan eta modu eredugarrian exekutatzeko tokia izango zen.\nNafarroa, Zuberoa eta Bearno lurraldeen arteko 1395eko mugarria eta, atzean,\nOilarburu gazteluko gaina / Antton Arrieta\nHorrez gain, Nafarroaren, Zuberoaren eta Biarnoren arteko muga zegoen gertu. Tradizioaren arabera, han elkartu ziren hiru erresumetako errege-erreginak, 1462an, bakoitza bere lurraldean eserita. Baina, Arrietaren arabera, kondaira bat da, ordurako ez zegoelako Zuberoako eta Biarnoko erresumarik, Frantziako koroaren menpe baitzeuden. «Hala ere, askoz lehenagotik, beharbada neolitotik, Euskal Herriko abelbide nagusienetako bat hortik zihoan Pirinioko udako larreen eta Biarnoko eta Landetako neguko bazkalekuen artean».\nHorren lekuko, mugarriak daude han, 1395ekoak eta 1547koak. Azkenak, «Bearnoko behiak eta Nafarroako kateak zizelkatuak dauzka».\n1547ko mugarri bat, Pausazaken, Biarnoko armarriko behiekin / Antton Arrieta\nDozena bat gaztelu aurkitu dituen gizona\nDuela 27 urte hasi zen Arrieta gazteluak ikertzen, aitarekin. Azkenean, horretan «buru-belarri sartu» zen. Euskal Herria goitik behera zeharkatu du aztarnen bila.\nAzken urteotan dozena bat gazteluren aztarnak topatu ditu, esan duenez. Duela 20 urte Gergako gaztelua aurkitu zuen, Untzueko mendiko gailurrean.\nBaina oraindik badaude Nafarroako Erresumako gaztelu galduak.\nErga gaztelua falta da, esaterako. Beharbada Irurtzun inguruan zegoen, izen bereko mendiko Trinitate baselizan. Baina harriak bistaratzea falta da.\nAitzurrei ezker topatuko dituzte ezpatak.


AUO Txagorritxuko sukaldeak lortu du komunikazio onenari emandako bigarren saria Ospitaleko Ostalaritza Kongresuan - Osaraba\nAUO Txagorritxuko sukaldeak lortu du komunikazio onenari emandako bigarren saria Ospitaleko Ostalaritza Kongresuan\nAUO Txagorritxuko sukaldeko taldeak komunikazio onenaren bigarren saria lortu du duela gutxi Valladoliden izandako XVII Ospitaleetako Ostalaritzaren estatuko kongresuan. Lehen saria Madrilgo La Paz ospitaleak eskuratu zuen.\nAuditorio bete batean Iñaki Polok eta Pablo Olartek, Ostalaritzako buruak eta Sukaldeko taldeburuak urrenez urren, egin zuten “Ospitaleko Sukaldea” liburuaren aurkezpen bikain bat. Liburu hori pasa den urtean argitara eman zen, eta arlo honetan mundu mailako argitalpen onena sari batera aurkeztu zuten.\nKongresura bertaratutakoen artean banatu zen liburua, eta jaso zutenek aitortu zuten gure sukaldeko profesionalek egindako lan handia ezagutzera emateko pazientei ematen zaien arreta prozesuko jarduera garrantzitsu bat, baina batzuetan balore txikia ematen zaiona.\nNext story Loaren Mexikoko Akademiak ohorezko kide izendatu du Duran Doktorea\nPrevious story AUO-ko erizainak sarituak izan dira Brasilgo nazioarteko kongresu batean


Tubacexen defentsan milaka lagun atera dira Bilboko kaleetara - Aiaraldea - Aiaraldea.eus\nTubacexen defentsan milaka lagun atera dira Bilboko kaleetara\nAimar Gutierrez 2021-04-11 17:16\nGreba mugagabearen 60. eguna bete dute gaur Tubacexeko langileek. Kaleratzeak bertan behera uzteko exijitu dute Bilbon egindako manifestazio jendetsuan. Erantzukizunak hartzea eskatu diote Eusko Jaurlaritzari.\nEuriak ez ditu Bilboko kaleak bete dituzten milaka lagunak gelditu. Grebaren 60. egunean Tubacexeko langileak "lehenengo egunean bezain indartsu" daudela erakutsi dute. "Kaleratze, irtetze-data eta ABEEn ezarpenarekin gu banatzea lortu nahi dute, baina gure duintasuna, adiskidetasuna eta batasuna egunez egun hazten doaz, ez dute lortuko", adierazi dute mobilizazioaren ostean eginiko ekitaldian.\nEnpresa Batzordeko kideek eskerrak eman dizkiete egun guzti hauetan beharginekin batera mobilizatutako herritar eta elkarte guztiei. Halaber, gogorarazi dute gaur gaurkoz Tubacexek bizi duen egoera beste edozein enpresak ere bizi dezakela aurki: "Tubacexek erabili duenaren moduko estrategiek arriskuan jartzen dituzte enpresaren etorkizuna eta eskualde osoarena".\nEusko Jaurlaritzari eta alderdi politikoei ere zuzendu dira langileen ordezkariak manifestazio amaierako ekitaldian, konpromiso gehiago eskatuz. Patronalaren bozeramaile izateari uztea eskatu diote Eusko Jaurlaritzari, eta Tubacex bezalako enpresei emandako diru-laguntzen gaineko azalpenak ere eskatu dituzte.


Iker Sanz - Bilbo, Bizkaia - Azken Muga\nIker Sanz – Bilbo, Bizkaia\nZientzietan oinarritutako hezkuntza arautuaren ondoren, hizkuntza zientifikoa eskasa zaiola ulertzen du gizaki gisa lantzerakoan. Has zaitez gure ohiko sentsoreengatik hautematen diren hizkuntzen arteko bilaketa bat egiten, baina bibrazioak sortzen dizkigute txoko desberdinetan.\nHorrela, objektuak kodifikatzen hasten da, are gehiago pentsamenduarekin hasieran, denborarekin animalia askatzen joateko.\nBerehala liluratuta geratzen da eskulturan ematen duen denboragatik eta eskulturak eskultura geldiarazteko duen gaitasunagatik, behatzaileari, denboraz kanpoko une batera iritsi arte barne denbora batean murgiltzeko aukera emanez.\nFluxuak, tirabirak, dentsitateak, korapiloak, erreakzioak, topaketak… Eskultura, izakiaren laborategi gisa.\nAlde batetik, gizakiak etxekotu duen haritz bat. Bere amarengandik erauzia, eraikin baten pisuari eutsiz lan gogor bat egiteko. Bigarren bizitza batean, zizelkatu egin da; metafora bihurtu da.\nBestetik, lau pago basati. Betiko bizilagunak.\nHaritza pagoen zirkuluan utzi dugu… ea zer gertatzen den…


Modu asko daude lurralde bat ezagutu eta horretaz gozatzeko, besteak beste, bertako panoramika hobeak ikustea edo patxadan ibiltzea hango bidexketan barna. Bide honek horretarako aukera ematen du, 20 behatoki eta 15 bidexka baliatuta; azken horiek urari hertsiki lotuta daude eta kontu handiz aukeratu dira.\nOso ezaugarri bereziak dituzten leku paregabeak dira, erraz heltzeko modukoak; bertako herritarrek harro egoteko moduko arrazoiak badituzte, bikain zaindu dituztelako. Hemen dituzu, iparraldetik hegoaldera antolatuta.\n1.- Baztango behatokia: maketa txiki-txiki bat balitz bezala, Baztango ibarra, beti berde, behatokiaren oinetan zabaltzen da. Bordak eta baserriak han-hemenka barreiatzen dira, labore, zelai, baso eta iratzeen artean. Errepidearen ondoan dago, Zigako herri ikusgarritik 2 kilometrora.\n2.- Xorroxin ur-jauzia: basoan barna, pago, haritz, hurritz eta gaztainondoen artean doan bide erraz batetik heltzen da 4 metro luze dituen ur-jauzi eder horretara. Bidera heltzeko, Erratzuko Gorostapalo auzora joan behar da.\n3.- Infernuko Errotarako bidea: Infernuko errekaren ondotik doan bidexka, Baztango bazter ederrenetako batera eramanen gaituena. Magiaz beteriko toki horretan kasik dilindan dagoen errota bat dago, zaharberritua eta jendearentzat zabalik, eta, ondoan, ur-jauzi bat.\n4.- Leurtzako urtegiak: Urrotz eta Beintza-Labaien artean, mendiko bi laku daude gordean, pagadi batek inguraturik. Baso-igel gorriaren babeslekua da, eta itsuak zein ahalmen urriko pertsonak ibiltzeko moduko bidexka bat ere badago bertan. Aisiarako natur eremu izendatuta daude.\n5.- Azpirozko behatokia: Araxes eta Malloen gaineko behatoki ikusgarria, Azpirozko atseden-eremuan dagoena (soilik Iruñerako bidean sartzen ahal da), Lekunberritik 2 kilometrora besterik ez. Autobiatik hurbil badago ere, bisitariak atsedenaldi bat egiteko aukera du urteko edozein garaitan.\n6.- Malloetako behatokia: Betelun dago, Europako artadi mendebaldekoenean; bertatik modu ikusgarrian ikusten ahal dira Malloetako murru malkartsuak, Araizko herrixkak eta Araxes ibaiaren arroa.\n7.- Goikola bidexka: Betelun dago, eta ibilbide atsegina eskaintzen du Araxes ibaiaren ondotik, miresteko, ibiltzeko eta atseden hartzeko bikaina den naturgune batean. Garai bateko bainuetxearen hondarrak ikusten dira, baita iturri sendagarriak eta ola zahar bat ere. Gainera, bainua hartzeko moduko leku bat dago, bertakoek maiz erabiltzen dutena udan.\n8.- Aralarko San Migeleko behatokia: santutegi erromanikoaren oinetan -mendizaleek oso maite duten lekua, beren patroia baita- mahai panoramiko batek parez pare dugun ikuspegi ederraren berri ematen digu: Urbasa-Andia mendiak, Beriain mendia eta Sakana.\n9.- Iribasko iturburuak: ibilbide borobil erraza, 5 kilometrokoa, Iribastik abiatzen dena Ertzila eta Larraungo iturburuetaraino; erakargarria da beti, pagoak, gaztainondoak, haritzak, iratzeak, zelaiak eta erreketako soinua izanen ditugulako bidelagun.\n10.- Eugiko urtegia: oinezkoentzako bidea, mendiko urtegi horren ertzetik 2 kilometro inguru ibiltzeko parada eskaintzen duena, haritz eta pagoen artean. Oso leku lasaia; udaberrian zein udazkenean herriaren inguruan zabaltzen den basoko kolore ugari ikusgarriak miresteko aukera dago.\n11.- Ariztokiko behatokia: haitz naturalean landutako bide erraz batetik joaten da haraino; eskailera gutxi batzuk daude, eta baranda ia bide guztian. Handik Irati ibaiaren bidea ikusten da, baita Aezkoako mendiak ere.\n12.- Itsu Osina: Iratiko etxeetatik 2 kilometro eskas eginik, aise helduko gara ur-jauziraino Urbeltza errekaren ondotik doan bide batetik. Ibaiak kubo baten itxura hartzen du presa naturalak eta amuarrainak dauden tarte horretan.\n13.- Pikatuako behatokia: errepidearen ondoan dago, eta inguruaren gaineko ikuspegi ederra eskaintzen du: Iratiko oihana, Abodi mendia, eta bi mila metrora heltzen den Pirinioetako lehen gailurra, Ori mendia. Neguan, iraupen-eskia egin eta erraketak erabiltzen ahal dira Abodiko estazioan.\n14.- Larra-Belaguako behatokia: Belaguako mendatean dago, hain zuzen ere, garai bateko Yeguacerosko aterpe-kuartelaren azpian. Europako paraje karstiko ikusgarrienetako bat da -bertan sortzen da mendi-pinua- eta ibarra nahiz Pirinioetako mendiak ikusten ahal dira handik.\n15.- Burgiko arroila: natur ibilbide xume eta liluragarria, ibaiaren ondotik doana. Bertan garai bateko lanbideei lotutako azpiegiturak ikusten ahal dira: karobia, elur-zuloa... Natur erreserba izendatuta dagoen arroilako behatokiraino doa.\n16.- Arbaiungo arroilako behatokia: terraza ezin hobea paisaiaren edertasunari erreparatzeko; Zaraitzu ibaiak zulatutako arroila sakona da, natur erreserba izendatua. Hegaztientzako babes bereziko eremua ere bada, Nafarroako sai arreen kolonia handiena zaintzeari begira.\n17.- Irunberriko arroila: erabat prestatutako bidea, Irati ibaiaren ondotik doana; uneoro gelditzeko gonbita egiten du, bai ibaiaren korrontea ikusi eta aditzeko, bai arroilako haitzetan bizi diren hegaztiak eta saiak ikusteko. Irunberriko arroila natur erreserba da.\n18.- Zaldi Zuriko behatokia: Redingo bastioiaren gainean dago, eta Iruñeko txoko ederrenetako bat da. Hiria inguratzen duen harresiko gune garrantzitsuenetako bat da, eta interes kulturaleko ondare izendatuta dago; balkoi zabal-zabala da, eta bertatik 180º-ko erradioan ikusten da horizontea.\n19.- Arga ibaiaren pasealekua: 11 km-ko bide ezaguna, Iruña zeharkatzen duen ibiaren ondotik doana. Naturgune bat hiriaren bihotzean, piraguaz, bizikletaz edo patxadazko paseoa eginez ezagutzen ahal dena; Erdi Aroko zubiak, errotak, haurrentzako parkeak eta baratzeak daude han-hemenka.\n20.- Etxauriko behatokia: Etxauriko mendatean dago, hegaztientzako babes bereziko eremu izendatutako paraje batean, 840 metroko altueran. Bertatik ikuspegi ederra dago Iruñerriaren, Sarbil mendiko haitzen eta Erreniega mendiaren gainean. Eguna garbi izanez gero, Pirinioetako mendien silueta ere ikusten ahal da.\n21.- Erreniega mendiko behatokia: ikuspegi panoramiko ederra duen behatoki naturala, Nafarroako iparraldera eta hegoaldera begira. Iruñetik heldu diren erromesek ezinbestez igaro behar dute handik, eta bertan informazio-mahai bat eta eskultura paregabe eta iradokitzaile bat dago: erromesaren monumentua.\nNAFARROAKO ERDIALDEAN (8)\n22.- Ubabaren balkoia: Urbasa-Andia natur parkearen gaineko behatoki ikusgarria, 300 metroko bertikala duena; bertatik Ameskoako ibarra nola zabaltzen den ikusten ahal da, hain zuzen ere, Urederra ibaiaren iturburuko ur turkesetatik oso hurbil.\n23.- Urederraren iturburua: natur erreserba batean dago, Urbasa-Andia natur parkearen barnean; ibaiko uraren kolorea ezin gardenago adierazten duen izeneko ibaiaren ondotik doan bide erraza da, iturbururaino igotzen dena.\n24.- Ubaguaren iturburua: Errezutik abiatzen den ibilbide atsegina, ibaiko ur gardenak eta arroilako izaera basatia ikusteko parada ematen duena.\n25.- Allozko urtegia: Ubagua ibaian egina, eta Salado ibaiak elikatuta, ur gezako itsaso bat da, inguruan ametzak, larreak, sasiak eta pinuak dituena. Bertan dago Nafarroako bela-eskola, kirol nautikoak eta arrantza egiteko edo, besterik gabe, erlaxatzeko leku bikaina baita.\n26.- Las Cañas urtegia: hezegune hori Donejakue bidearen ondoan dago, eta Nafarroako garrantzitsuenetako bat da bertako aberastasun ornitologikoagatik eta lekuaren berezitasunagatik. Leku bikaina da ur-hegazti habiagileak eta negutarrak ikusteko. Behatokia eta interpretazio-zentro bat dago bertan.\n27.- Galipentzuko behatokia: Erdi Aroko herrixka, muino batean kokatua, defentsa-izaerakoa baita; 360º-ko ikuspegia eskaintzen du, eta bertatik Aragoi ibaia, Pirinioak, Mendi Behera, Zangoza eta Uxueko aldea ikusten da.\n28.- Uxueko behatokia: Nafarroako ardoaren bidean dago, Uxueko talaia ikusgarritik 1,5 kilometrora; bertatik Nafarroako Erdialdeko herri batzuk eta eremu horretako landaredi mediterraneo tipikoa ikusten dira.\n29.- Pitillasko aintzira: Pitillasetik 3 kilometrora dago jatorri endorreikoa duen hezegune hori; nazioarteko garrantzia duten hezeguneen zerrendan dago bertan habia egiten duten ur-hegazti ugariengatik. Behatokia eta interpretazio-zentro bat dago bertan.\n30.- Peñalengo trokako behatokia: Funesen dago edertasun paregabeko bazter batean; bertatik Errege Bardeako basamortua eta Martzilla ikusten ahal dira, baita Pirinioetako gailurrak ere. Trokaren oinetan bat egiten dute Arga eta Aragoi ibaiek, eta hiru kilometro beherago, Milagron, Ebro ibaiarekin elkartzen dira.\n31.- Virgen del Yugoko behatokiak: Arguedastik hurbil daude, Nuestra Señora del Yugo ermitaren oinetan. XVII. mendeko eraikina dugu hori, mendixka baten goiko aldean dagoena; bertatik Errege Bardeako natur parkearen gaineko ikuspegi bikaina dago. 32.- Sendavivako behatokia: Sendaviva aisia-parkearen barnean dago; Nafarroako Erriberaren aireko ikuspegia eskaintzen duten sei ibilbide egiten ahal dira behatoki horretatik. Gainera, parkean beste behatoki txiki batzuk daude, Errege Bardearen gaineko ikuspegi ederrak eskaintzen dituztenak.\n33.- Aguilaresko behatokia: bisitariari harrera egiteko zentrotik minutu gutxira, Agilares izeneko gainean dago balkoi ikusgarri hori, Bardea Zuriaren gaineko ikuspegi zabalena eskaintzen duena.\n34.- Santa Barbara muinoa: ikuspegi ederra eskaintzen duen goragunea; bertatik Tutera hiria, Mejana, Bardeak eta Ebro ibaia ikusten ahal dira. Gizakiak bertan bizi izan dira Burdinaren II. Arotik, eta Jesusen Bihotz Sakratuaren omenez egina den estatua bat dago gainaldean.\n35.- Fiteroko behatokia: bainuetxetik hurbil dago, eta ikuspegi bikaina eskaintzen du Alhama ibarraren gainean, pinudiz eta mahastiz han-hemenka ageri direla. Bertara heltzeko, pinu, banku eta zubien artean doan bide atsegina dago, edozeinek egiteko modukoa.\nIbilbide motak Naturalistikoa, Tematikoa


Solana kontseilariak Erronkariko Julian Gayarre Ikastetxe Publikoko obren erritmo ona egiaztatu du - Solana kontseilariak Erronkariko Julian Gayarre Ikastetxe Publikoko obren erritmo ona egiaztatu du - Dpto - Educación\nSolana kontseilariak Erronkariko Julian Gayarre Ikastetxe Publikoko obren erritmo ona egiaztatu du - Solana kontseilariak Erronkariko Julian Gayarre Ikastetxe Publikoko obren erritmo ona egiaztatu du - Dpto\nangle-left Solana kontseilariak Erronkariko Julian Gayarre Ikastetxe Publikoko obren erritmo ona egiaztatu du\nIkastetxe berriko lanak bisitatzen izan dira departamentuko eta ikastetxeko ordezkariak, alkatearekin batera\nErronkariko ikastetxearen eraikin berria sortzeko lanak 2018ko irailean hasi ziren. Maria Solana, Hezkuntza kontseilariak obrak bisitatu ditu gaur eta horien erritmo ona ikusi ahal izan du. Kontseilariarekin batera bertan izan dira Hezkuntza Azpiegitura zerbitzuko zuzendari, Eneko Ardaiz Ganuza eta Erronkariko alkate Jose Aitor Garmendia Eizagirre, ikastetxeko zuzendari Maider García de Acilu Chamorro, ikasketa buru Mariana Zubiri Sanz eta Tomas Sucunza Lazcano ikuskariarekin batera.\nHezkuntza departamentuak 3.225.207, 27 euro aurreikusi ditu eraikitzen ari den azpiegitura berrirako, eta Departamentutik gauzatzen ari diren obra guztiak bezala, honek ere energia kontsumoa gehienera murrizteko irizipidea jarraituko du. Jangelarekin batera patiora irteera duen gimnasio handia ere izango du, estalitako jolaslekuarekin batera.\nRio Valle Construcción y Obra Pública S.L, enpresa ari da obra garatzen eta lanen zuzendaritza taldeak azaldu die gaur Hezkuntzako arduradunei obrak aurreikusita bezela ari direla garatzen eta gaur egun kanpoko igeltsero lanak ari direla burutzen. Hormigoizko egitura jada amaituta dago eta, hala, datozen hilabeteetan ingurua urbanizatzeari ekingo diote, solairuan tutuak instalatu eta pladurra ezartzeari, gainontzeko lanekin batera.\nErronkariko ikastetxe berriak Akordio Programatikoan hartutako konpromisoei erantzuten dio eta zentzu horretan kontseilariak azaldu duenez, “hasieran izandako zailtasun teknikoez gain, zonaldeak duen beharrari erantzun ahal izateko urteetan zehar eskatu duen azpiegitura sortzeari erantzuna eman zaio”. “Horrelako ekintzek mendialdeko eremuetan biztanlegoa finkatzeko aukera bermatzen dute, Nafarroako zonalde bakoitzetara moldatutako proposamenak eginez”, gaineratu du.\nErronkariko ikastetxe publikoak Haur, Lehen eta Bigarren Hezkuntzako ikasleak hartzen ditu, eta egaur gun Erronkari, Burgi, Garde, Uztarroze, Bidankoze, Isaba, Urzainki eta Zaragozako Salvatierra de Escako 85 ikasle ditu: 62 Haur, Lehen eta Bigarren Hezkuntzako D ereduan eta 21 A/G ereduan. Ikastetxeko zuzendaritza-taldea aktiboki ari da parte hartzen ikastetxe berriaren proiektuan, beraien ideiak azalduz eta ikasgelan landuko diren berrikuntza metodologiak kontutan hartuta ikasleen beharrizanei erantzuna emango dieten arloak zehaztuz. Egun, ikastetxeak HEZIGARRI-PROEDUCAR programan parte hartzen du.


Hirugarren borrokaldia | Kirola | Berria\nBrasilgo Munduko Kopa\nArgentinak eta Alemaniak Munduko Kopako bi final jokatu dituzte elkarren aurka. Bana irabazi zuten, eta bihar hautsiko dute berdinketa. Burruchaga, Matthaus, Goycochea, Brehme eta, batez ere, Maradonaren garaiak ziren.\nDiego Armando Maradona, 1986ko Munduko Kopa eskuetan duela, Mexiko Hiriko Azteca estadioan. BERRIA\n2014ko uztailak 12\nTradizio handiena duen finala da. Kolorezko telebista eta kromo bildumek sortu zuten futbol mitomano uholdeak ikusi nahi zuena. Alemaniak eta Argentinak aurretik Munduko Kopako bi final jokatu dituzte elkarren aurka. 1986an Diego Armando Maradonak altxatu zuen trofeoa Mexikon; 1990ean, berriz, Lothar Matthausek, Erroman. Biharkoa hirugarren borrokaldia izango da, berdinketa hautsiko duena.\nArgentinak 1986ko ekainaren 29an irabazi zuen Munduko Kopa bigarren aldiz. Azteca estadioan izan zen, eta harmailetan bilduriko 114.600 ikusleek kolokan jarri zituzten segurtasun neurri guztiak. Argentinako izarra Diego Armando Maradona zen; egun hartan partida ikaragarria egin zuen, eta gutxitan adina egur jaso. Argentina 2-0 aurretik jarri zutenak, dena den, Jose Brown eta Jorge Valdano izan ziren.\nEskuan zuen titulua, baina Alemaniak ez zuen etsi. Karl Heinz Rummenigge erdiko lerrora jaitsi eta estutzen hasi zen. Alemaniak bi gol sartu zituen bi kornerretan, Rummenigge (74. min.) eta Rudi Vohlerren (81. min.) bitartez. Gora zetorren Alemania, eta fisikoki osoago zirudien, Maradonak Jorge Burruchagari pase bikaina eman eta hark 3-2koa sartu zuen arte (86. min). Eromenak irentsi zuen estadioa; Maradonak, baina, jokaldirik onena bukaerarako utzia zuen. Alemaniako lau jokalari behar izan ziren hura gelditzeko, eta ez zuen gola sartu. Ezta behar ere: trofeoa ziurtatuta zegoen.\nAlemaniak lau urte geroago atera zuen arantza, Italian. Hautatzaileak berberak ziren: Franz Beckenbauer eta Carlos Salvador Bilardo; ordukoan, baina, kaisarrak egin zuen barre. Oraindik Alemania Federala zen. Zurrumurruak hasiak ziren arren, bi urte falta ziren oraindik Berlingo Harresia eraits zezaten. Alemaniak ondo ikasia zuen lezioa, eta ez zuen joko bizirik ametitu. Gero eta final itsusiagoa, hobe. Argentinak, hutsune askorekin, txartel pilaketaren erruz —Caniggia, Ruggeri...— hartu zuen baloia, baina falta asko jaso zituen.\nEpaileak lan asko izan zuen, eta gol bakarra penalti bidez iritsi zen, 85. minutuan. Ordurako, Argentina hamar jokalarirekin zen, eta Alemaniak gora egin zuen. Nestor Sensinik area barruan bota zuen Rodi Voller. Ez zen falta argia. Gola Andreas Brehmek sartu zuen, Sergio Goycoechea gelditzeko zorian egon zen arren. Atezaina zen selekzio hartako heroia, Argentinak penalti jaurtiketetan kanporatu baitzituen Jugoslavia lehenbizi eta Italia gero.\nBi finaletan egin dute topo, baina guztira sei partida jokatu dituzte Munduko Kopako historian. Argentinak final hura irabazi du bakarrik; Alemaniak, berriz, hiru garaipen ditu. Beste bi partidak berdinketak izan ziren. Zerrendari lagunartekoak gehituz gero, baina, estatistika Argentinaren aldekoa da. Guztira, hogei partida jokatu dituzte elkarren aurka, eta amerikarrek bederatzi irabazi dituzte; Alemaniak, berriz, sei. Elkarren aurkako azken partida 2012an izan zen, Frankfurten (Alemania), eta Argentinak 1-3 irabazi zuen. 2010eko Munduko Kopan, berriz, Alemaniak irabazi zuen (0-4). Alemaniar zaleek maiz gogoratzen duten ondorioa da hori. «Argentinak lagunartekoak irabazten ditu, eta guk txapelketako partidak».\nKopa bihar bukatuko da, baina gaur, aurretik, inork nahi ez duen partida jokatuko dute Brasilek eta Herbehereek (22:00, T5 eta TF1). 3. eta 4. postuak erabakitzea izango dute jokoan Teresopolisen. Litekeena da Luis Felipe Scolarik eta Louis van Gaalek ezohiko jokalariei aukera ematea. Era berean, bien azken partida izango da hautatzaile postuan.


Ametsak ere lapurtu dizkigute | Kirola | Berria\nUmea nintzela, herriko taldeak, Zumaiakok, Hirugarren Mailan jokatzeko aukera irabazi zuen. Ikusi nuen Aita Mari zelaian Alaves jokatzen, orduko hartan maila horretan baitzebilen. Goraino beteta gogoratzen dut zelaia partida hartan. Beste horrenbeste izaten zen gainontzeko partidetan, eta ia denboraldiro, taldea maila apalago batean egonda ere. Herriko taldearentzat, zaleentzat eta herriarentzat ametsa zen Hirugarren Mailan lehiatzea, eta bete zuen. Liga horretako talderik indartsuenek ez zioten galarazi. Galarazi ez zioten bezala Eibarri eta Alavesi Hirugarren Mailatik Lehen Mailara igotzea. Kirolak bakarrik balio zuen orduan.\nHorrela zen igandera arte ere, nahiz eta ni umea nintzeneko futbolak eta oraingoak jokoaren funtsa baino ez duten antzekotasun ia bakar. Dirua sartuz joan delako urteetan zehar, futbol hura lapurtuz. Baina eliteko aberatsenek gehiago nahi, eta erabaki dute bulegoetan zehaztea zein diren aukeratuak Superligan jokatzeko. Akabo ametsak. Historiako apal zaharrean geratuko dira betiko Alavesen UEFAko finala Liverpoolen aurka, Athleticek Juventusen aurka jokatu zuen finala lehiaketa berean, Osasunaren finalerdia Sevillaren aurka, edota Realak Hanburgoren aurka lehiatu zuen Europako Kopako finalaurrekoa. Orain amestu ere ezingo dugu egin Europako talde handienen aurka jokatzeko aukera edukitzea.\nBazen gure herrian Miren Torre izena zuen zale bat, eta bere bihotzeko taldea erasoan zenean, honela oihukatzen zuen, puroa eskuan zuela: «Han, han, han, han!». Han daramate, bai, bahituta, zaleen eta herriaren futbola. Negozioaren izenean orain ere.


Gabonetako boluntarioak | Consumer\nGarai honetan, boluntarioak ezinbestekoak dira haurrentzako jolas jarduerak antolatzeko, adinekoei laguntzeko eta etxerik gabeko pertsonei laguntzeko\nBoluntarioak ezinbestekoak dira urteko sasoi guztietan, baina Eguberrietan ñabardura berezia dute. Egun horietan, boluntariotza oso espezifikoa da, jaiak direla eta, talde zehatzei edo ekitaldi bereziei arreta ematen baitiete. Erakunde batzuek ez dute formula hori onartzen, boluntarioaren epe ertain edo luzerako konpromiso bat eskatzen baita, baina, beti ere, Gabonak aprobetxatu ahal izango dira, urte osoan ekintza ona bihurtuko den boluntario-proiektu bati ekiteko. Artikulu honetan, haurrekin, adinekoekin eta etxerik gabeko pertsonekin boluntario-lanetan parte hartzeko aztarnak ematen dira.\nGabonetan boluntario izatea da urteko sasoi honetan solidario izateko modurik onenetako bat. Denbora librearen zati bat boluntario-lanari eskaintzeko baino ez da eskatzen, eta ordu kopuru hori erakundearen beharren arabera adostuko da. Horrela, boluntariotza dibertigarria bilatzen dutenek haurrekin antolatutako jardueretan parte hartzeko aukera dute. Ekintza horietan parte hartzeko, txikiekin lan egiten duten GKEekin harremanetan jartzea komeni da.\nPortugaleten (Bizkaia), bere denbora 6-13 urte bitarteko umeei abenduaren 24, 26, 27, 28 eta 31n eta urtarrilaren 2an, 3an eta 4an eskaintzeko prest dauden pertsonak bilatzen ditu Aurrerzuzek. Boluntarioek aisialdiko jardueretan parte hartuko dute.\nGabonetan haurrekin lan egiten duten erakundeekin harremanetan jartzeko, beste aukera batzuk daude.\nAmets egin. Erakunde horrek Bartzelonan sustatzen du “ingurune marjinaletatik eta familia desegituratuetatik datozen haur eta gazteak gizarteratzea”. Horretarako, boluntarioek harrera-zentroetan eta egoitzetan bizi diren adingabeei laguntzen diete, eta eguneroko zereginetan laguntzen zaie. David Hernándezek, Amestar Despuertoko presidenteak, azaldu du boluntarioek behar afektiboak betetzen dituztela, eta haur eta nerabeen anai-arreba nagusi bihurtzen dira.\nMeniñoak. Boluntarioek familiaren arreta, haurren eta nerabeen eskubideen sentsibilizazioa eta sustapena eta kudeaketa eta antolaketa lantzen dituzte. Lan horiek GKE honen Galiziako, Asturiasko eta Madrilgo ordezkaritzetan egiten dira, besteak beste, familia batzeko, familian hartzeko edo sentsibilizatzeko programen bidez.\nAdineko pertsonek, haurrek bezala, arreta eta konpainia behar dute. Hala badagokio, hori funtsezkoa da bakardadeari aurre egiteko. Egoitzetako boluntariotza adinekoen laguntza, motibazioa eta estimulazioa da. Eguberrietan, boluntarioak oso garrantzitsuak dira jaiegunen bidez, helduek jarduera, jolas eta bisitaldiak egin ditzaten.\nGarapena eta Laguntza. Egoitzetako boluntariotza da erakunde honen lana Madrilgo hainbat herritan. Boluntarioek beren denboraren zati bat adineko pertsonei ematen diete, eta haiekin hitz egiten dute oroimena edo bestelako terapiak berreskuratzeko prozesuetan, betiere egoitzako mediku-taldearekin ados jarrita. Urtarrilean egingo da boluntario izan nahi duten pertsonentzako hurrengo informazio-bilera.\nAdinekoen Lagunak Fundazioa. Madrilen, Bartzelonan eta Valentzian, Amigos de los Mayores, Amics de la Gent Grany Amics Major-ek lan handia egiten du urte osoan bakarrik bizi diren eta maitasuna eskatzen duten adineko pertsonekin. Gabonetan, jaiak antolatzen dira eta boluntarioei egun giltzarrietara joateko eskatzen zaie, baita haiekin bazkari edo afari familiar bat partekatzeko ere. Baina lanak urte osoan jarraitzen du, bakardadea hamabi hilabete ingurukoa baita.\nBoluntarioak etxerik gabeko pertsonekin\nEtxerik gabeko pertsonak bereziki garrantzitsuak dira garai honetan. Familia-bilerak egiten diren uneetan, askotan ez dute lotura oro familiarekin, eta, beraz, boluntarioak ezinbestekoak dira konpainia batzuetan konpainia egiteko, gizarte-jantokietan eta harrera-zentroetan laguntzeko edo kalean lo egiten duten pertsonekin harremanetan jartzeko, eta behar dutenean lagundu nahi zaien pertsonekin harremanetan jartzeko.\nArrrels Fundació. Besteak beste, Bartzelonako kale-bolondresak egiten ditu, boluntarioek etxerik gabeko pertsonekin konfiantzazko harremana ezar dezaten, behar izanez gero laguntza eska diezaieketela jakin dezaten. Zentro irekiko boluntarioak arratsaldeetan joaten dira hitz egiteko, kartetara jolasteko, farmaziaz, kontsignazioaz, dutxa-zerbitzuaz eta arropaz hitz egiteko, erakundeak azaltzen duenez.\nGarapena eta Laguntza. GKE honek etxerik gabeko pertsonak ere hartzen ditu San Isidro Harrera Zentroan eta Puerta Abierta zentroan, Madrilen. Astero bisitatzen dituzte, eta haiekin hitz egiteaz gain, kudeaketak egitera joaten dira, behar izanez gero.\nCaritas. Besteak beste, erakunde honek etxerik gabeko pertsonekin lan egiten du. Hala badagokio, egun horiek aprobetxatu egin daitezke boluntario-mota honekin harremanetan jartzeko, eta urte osoan zehar mantendu ahal izango dira, horrelako ekintzak egiteko konpromisoa eta jarraipena defendatzen baitira.\nboluntarioak boluntariotza haurrak Navidad-eu personas mayores-eu